CJB Trebinje: Pojačano prisustvo policije na ulicama u decembru - Moja Hercegovina\nPočetna / CJB Trebinje: Pojačano prisustvo policije na ulicama u decembru\nCJB Trebinje: Pojačano prisustvo policije na ulicama u decembru\n14. Decembra 2016. 11:30\nTREBINJE – Centar javne bezbjednosti Trebinje apeluje na sve građane i goste u Gradu Trebinju i opštinama Istočne Hercegovine da se u mjesecu decembru ponašaju u skladu sa pravilima lijepog ponašanja.\nCentar će tokom decembra da pojača prisustvo policijskih službenika na ulicama, da pojača kontrolu rada ugostiteljskih objekata, kao i kontrolu javnih površina gdje se očekuje okupljanje većeg broja građana, kontrolu bezbjednosno interesantnih lica i vozila koja koriste.\nPolicijski službenici će takođe, da preduzimaju preventivne mjere koje za cilj će imati smanjenje saobraćajnih nezgoda kao i zastoja u saobraćaju. S obzirom, na otvaranje Zimzograda u Gradu Trebinju, Centar očekuje povećan broj učesnika u saobraćaju, kako motornih vozila tako i pješaka, stoga apeluje na sve njih da imaju strpljenja i da poštuju zakonske propise i saobraćajnu kulturu.\nZa prvih 10 dana mjeseca decembra policijski službenici Centra javne bezbjednosti Trebinje su evidentirali šest prekršaja po Zakonu o javnom redu i miri i to: dva prekršaja „Ugrožavanje bezbjednosti prijetnjom napada na život, tijelo ili imovinu“, dva prekršaja „Vrijeđanje“ i dva prekršaja „Tuča i fizički napad“. Za isti vremenski period evidentirano je 181 prekršaj prekoračenja brzine i 52 prekršaja vožnje pod uticajem alkohola.\nCentar javne bezbjednosti Trebinje će u narednim prazničnim mjesecima da preduzme niz preventivnh mjera s ciljem da se spriječe mogući incidenti koji mogu ugroziti bezbjednost građana, ali će, takođe, da sankcioniše sve oblike ponašanja koji nisu u skladu sa zkonskim propisima.\nOznakecjb trebinje policija


Vesti – Страна 3 – PROMOTICA\nMinigreeny: posebna promocija za međunarodnog klijenta Delhaize Srbija\nMiniGreeny™: Linija od recikliranih materijala koja je stvorena da promoviše zdravu ishranu i veću potrošnju voća i povrća, zahvaljujući pristupu u vidu igre i konceptu koji je u isto vreme i obrazovan i zabavan.\nMaloprodajne inovacije 16: 4 ključne oblasti za prevazilaženje izazova novog sveta\nFabrizio Valente, osnivač i administrator Kiki Lab-Ebeltoft Italija, istražio je 4 ključne oblasti za prevazilaženje izazova novog sveta: Jedinstveno korisničko iskustvo, Emocionalno iskustvo, Racionalno iskustvo i Održivo iskustvo, ilustrovano izborom slučajeva iz celog sveta.\nPromotion Awards 2020: Promotica osvaja 4 nagrade\nNajbolji katalog nagrada sa zbirkom bodova za 2020. „Kolekcija koja gleda u budućnost“ Coop Alleanza 3.0, Najbolja kratka zbirka sa Conad-ovim „Sakupi dobre navike“, Najbolja višekanalna kampanja sa „BeAppi 2.0“, napravljena za Coop Centro Italija, Žiri je posebno spomenuo kao najbolji katalog „Nagradni katalog za vas 2020“, kreiranim za C + C, nacionalni znak Selex grupe posvećen Cash & Carry.\nPrva saradnja sa Italijanskim Carrefour -om\nAl via „Il design si vede dal mattino“, la prima campagna realizzata da Promotica per Carrefour Express, insegna di Carrefour Italia dedicata ai punti vendita di prossimità.\nPromotica se širi na međunarodnom nivou\nSlužbeno iskrcavanje Promotice na hrvatsko tržište, u skladu s procesom internacionalizacije započetim 2017. godine na prvobitno azijsko-pacifičkim tržištima, a kasnije i na tržištima istočne Evrope.\nPočinje EGAN kampanja za Italbrix, Grupa Selex\nNova kampanja lojalnosti pokrenuta je za Italbrix S.p.A., kompaniju u maloprodajnom sektoru u Breši i pokrajini koja je nastala iz spajanja grupa Italmark i Family Market, kao i deo komercijalne grupe Selex.


Pljačka u Budimpešti (2020) - Cinemax Srbija\nRežiser: Balázs Lóth\t 2020 | 102 minuta\nGlume: Simon Szabó,\tÁkos Inotay,\tFerenc Elek,\tAndrea Petrik,\tBéla Mészáros\nPošto njihov prijatelj umre, Marsel, bogat ali premoren arhitekta i njegovi neostvareni drugovi iz detinjstva reše da ispune poslednju želju svog prijatelja i prokrijumčare njegovu sliku na najprestižniju aukciju umetnina u Budimpešti.\nBogatog i uspešnog, ali nesrećnog arhitektu Marsela čeka najgore veče u životu. Kao da proslava njegovog 40. rođendana na dosadnoj korporativnoj večeri nije dovoljno mučenje, njegovi neostvareni prijatelji iz detinjstva, koje je uspešno izbegavao poslednjih dvadeset godina, takođe se pojavljuju na proslavi. Ipak, njegovi ortaci - Vins, netalentovani umetnik, Aleksa, bezbrižna sanjarka, Gusti, nervozni veterinar, Džet, napast od čoveka, i Adrijan, nepoznati glumac – nisu više ljuti na njega i spremni su da obnove prijateljstvo. Iznenada, veče poprima mračan i tragičan obrt koji primorava Marsela da donese odluku: ili da još jednom izneveri svoje prijatelje, ili da im pomogne da izvedu najveću podvalu u životu i prokrijumčare jednu sliku na najprestižniju aukciju umetnina u Budimpešti.


Manje suza i nervoze, više zabave i malo edukacije - otvoren prvi od sedam bioskopa za decu u domovima zdravlja u Srbiji - Tetka\nHome / Kafa sa tetkom / Manje suza i nervoze, više zabave i malo edukacije – otvoren prvi od sedam bioskopa za decu u domovima zdravlja u Srbiji\nManje suza i nervoze, više zabave i malo edukacije – otvoren prvi od sedam bioskopa za decu u domovima zdravlja u Srbiji\n17. maja 2012.\tin Kafa sa tetkom Leave a comment\nNiko se ne raduje kad ide kod lekara pa ni deca, obično ih možete videti kako se privijaju uz roditelje u domovima zdravlja, preplašeni od teta i čika u belom, dovoljno je da samo jedno dete počne da plače a da onda svi ostali krenu za njim, i nikakva uteha roditelja ne pomaže mnogo. Da odlazak kod lekara ne bi bio traumatičan i da deci brže prođe vreme dok čekaju na prijem kod lekara, pobrinula se farmaceutska kompanija Solveo Srbija koja kod nas postoji već 10 godina i koja je najpoznatija po „Prospan“ sirupu protiv kašlja.\nNajmlađi posetioci Doma zdravlja „Stari grad“ u Beogradu od juče imaju sasvim novo iskustvo odlaska kod lekara, jer je čekaonica ispred ordinacija na dečjem odeljenju pretvorena u mini bioskop. Velike televizore, šarene stoličice, popularne crtane filmove i edukativni video materijal osmislila je i donirala je farmaceutska kompanija Salveo Srbija, koja će isti projekat realizovati u još šest domova zdravlja u našoj zemlji a čime simbolično obeležava desetogodišnjicu uspešnog poslovanja u Srbiji.\nPrvi dečjibioskop u okviru DZ u Srbiji otvorile su direktorka kompanije Salveo Srbija Jelena Goločorbin Stojadinović i direktorka Doma zdravlja „Stari grad“ prim.spec.dr Gordana Dragašević.\nJelena Goločorbin Stojadinović najavila je da će Prospan dečji bioskopi u narednih nekoliko dana biti otvoreni u Domu zdravlja Žarkovo u istoimenom beogradskom naselju, zatim Domu zdravlja Liman u Novom Sadu, domovima zdravlja u Nišu i Kragujevcu, kao i u okviru čekaonica u Institutu za majku i dete i Dečje univerzitetske klinike u Tiršovoj ulici u Beogradu.\nDirektorka kompanije Salveo Srbija Jelena Goločorbin Stojadinović\nPrema rečima Jelene Goločorbin Stojadinović, u planu je da se jedan bioskop donira i domu zdravlja u Podgorici.\n„Želeli smo da, povodom obeležavanja desetogodišnjice preparata „Prospan“ u Srbiji, obradujemo i zabavimo najmlađe pacijente domova zdravlja u našoj zemlji. Svi znamo koliko čekanje ispred ordinacija može da bude zamorno i stresno i stoga smo se potrudili da nađemo najbolje rešenje da deci ulepšamo to vreme, ali i da olakšamo njihovim roditeljima. Takođe, cilj projekta je da mališane, uz edukativni video materijal koji smo kreirali posebno za ovu priliku, upoznamo sa osnovnim pojmovima iz sveta medicine, pružimo im najvažnije informacije o zdravlju i umanjimo strah od lekara“,kazala je Goločorbin Stojadinović.\nDirektorka Doma zdravlja „Stari grad“ prim.spec.dr Gordana Dragašević\nPrim.spec.dr Gordana Dragašević,direktorka Doma zdravlja „Stari grad“, izjavila je da joj je drago što je kompanija Salveo osmislila i pokrenula projekat dečjih bioskopa, budući da će video materijal obradovati mališane, ali i njihove roditelje.\n„Naš dom zdravlja dnevno primi više od 230 pacijenata i nekada je zaista teško animirati najmlađe posetioce naše ustanove i učiniti im vreme ispred ordinacija zanimljivim. Odlazak kod lekara ipak nije baš prijatno iskustvo za decu i stoga je ideja da se u čekaonicama prikazuju video materijali zaista odlična. Posebno mi je drago što je, osim crtanih filmova, napravljen i edukativni video koji će mališane na njima razumljiv način upoznati sa lekarima i domovima zdravlja“, rekla je Dragašević.\nMališani u Domu zdravlja „Stari grad“ već juče su imali priliku da uživaju u nekim od svojih omiljenih crtanih filmova iz popularne dečje serije „Malo kraljevstvo“, a putem ekrana Prospan dečjem bioskopu, obratili su im se i lekari specijalisti.\nU okviru edukativnog sadržaja, mali pacijenti širom Srbije imaće prilike da saznaju šta je to špatula, kako se daje injekcija, koja je hrana zdrava, zašto kašljemo i kijamo, kao i kako da vodimo računa o zdravlju i šta radimo kada se razbolimo.\nZnačajan doprinos projektu Prospan dečjih bioskopa dala je kompanija Dexy Co. koja je donirala crtane filmove za decu.\nPrevious: Metode numerološkog predviđanja – I\nNext: Inovativna prodaja i promocija Biomedovih proizvoda preko Fejsbuka\nKišobran, od statusnog simbola do modnog detalja


Srpski pokret Dveri se zahvaljuje Pokretu za Leskovac na dosadašnjoj saradnji - JuGmedia\nSrpski pokret Dveri se zahvaljuje Pokretu za Leskovac na dosadašnjoj saradnji i želi im svako dobro u daljem samostalnom radu na lokalnoj političkoj sceni u Leskovcu.\nKako navode u saopštenju, potpuno je razumljivo da ako nečim nisu zadovoljni u saradnji sa Dverima i misle da umeju i mogu bolje samostalnim putem — da to i probaju. Takođe je, kažu, logično da će sa njima krenuti i deo dosadašnjih članova Pokreta za Leskovac koji misle da je taj put ispravan.\n„To, međutim, nema nikakve veze sa Srpskim pokretom Dveri koji nastavlja svoj put i nada se budućoj saradnji sa Pokretom za Leskovac ako ostanu na opozicionoj strani. Bilo bi nam ispod časti da bilo šta drugo komentarišemo o ljudima sa kojima smo do sada sarađivali. Razlozi za njihov odlazak svakako nisu u politici Dveri koja se nije menjala od osnivanja našeg Pokreta već u njihovim ličnim ambicijama i planovima, na šta svakako imaju pravo, ali to onda ne bi trebalo vezivati za Dveri. Ovo nije vreme za bilo kakve podele unutar opozicije već za saradnju na smeni aktuelne nedemokratske i kriminalne vlasti“, dodaju u saopštenju.\nSrpski pokret Dveri naglaša da će ostati posvećen toj misiji i poziva građane da im se priključe u pripremama za nastupajuće izbore na svim nivoima kao jednoj od najaktivnijih opozicionih političkih organizacija u Srbiji.\nOdgajivačnica brdsko-planinskih konja turistička atrakcija (video)\nU organizaciji članova Konjičkog kluba „Sokol“ čiji je vlasnik Arsen Andrić iz sela Drainci kod graničnog prelaza Strezimirovce u opštini Surdulica,…\n25.10.2021. u 21:28\n..al“ jedna čaša vina menja sve.Boško je obezbedio cenzus,potpise..a bogami biće i „lažni“ kandidat za predsednika.\nEj,moj Boško ne „ruši se“diktator uz piće i meze sa njim,ili primajući ordenje iz njegove ruka.Ne ceni se vino po groždju ili odlikovanje po sjaju,već po tome koja ti ruka to daje.\nA vama,bivšim „dverjanima“(mada mi vaša politika,ono Rusi,crka..)nije po meri,sko ste iskreni u vašem potezu želim vamnogo uspeha.\nP.S.Samo da ne budete lažna opozicija kao neki.


Novo rusko uporište na Balkanu, Kremlj pravi novu RS?\nSvetske vesti - Nedelja 07.10.2018 - 11:25\nPodgorica -- Američki analitičar Januš Bugajski ocenio da je Skoplje novo rusko uporište na Balkanu i da Kremlj računa na to da će Makedonija postati nova Republika Srpska.\nKremlj FOTO: Free Images\n"Ukoliko se blokira makedonski put ka zapadnim institucijama, nacionalne tenzije će porasti u celom regionu. Kremlj će uložiti dodatnu energiju da ugrozi krhka demokratska dostignuća na Zapadnom Balkanu, a EU i NATO će biti sve dalji", kazao je američki analitičar Januš Bugajski.\nBujaski je za crnogorsku "Pobjedu" rekao da je niska izlaznost na referendumu dovela u pitanje sporazum sa Grčkom, ali i otvorena vrata NATO-a i EU.\n"Ukoliko se sporazum ne podrži, zemlja će biti sve više izložena etničkoj radikalizaciji, regionalnoj nestabilnosti i mešanju Moskve. Jedini izlaz Zaeva može biti pozivanje na vanredne izbore u novembru, iako to samo po sebi predstavlja rizičan predlog s obzirom na to da su nacionalisti ohrabreni bojkotom referenduma", rekao je on.\nOn dodaje i da ako predsednik Srbije Aleksandar Vučić i predsednik Kosova Hašim Tači postignu sporazum o promeni granica, neki albanski lideri i na Kosovu i u Makedoniji mogu da vide šansu za dalju etničku homogenizaciju, povezivanje teritorije.\n"Nacionalizam, separatizam će učiniti državu veoma podložnom uticajima Rusije. Moskva u Makedoniji vidi svoje uporište za borbu protiv NATO i EU. Kremlj može računati da bi Makedonija mogla da preraste u drugu Republiku Srpsku", kazao je on.\nHoroskop za 4. mart\nUhapšeni mladić i maloletnik, provaljivali u kuće i krali sve što stignu\nNovi korona pik: U Vranju opet preko 100 NOVOZARAŽENIH


Približiti Tuzlanski kanton Evropskoj uniji\nRekonstrukcija regionalnog puta Sapna – Priboj\nUvođenjem u posao izvođača radova, počela je rekonstrukcija regionalnog puta Sapna – Priboj, na dionici od Goduša prema Rastošnici. Riječ je o dionici veoma važnoj za građane općina Sapna i Teočak, jer je ovo put koji ih izvodi iz komunikacijske blokade, ali i stvara mogućnost za privlačenje investitora.\nRekonstrukcija ove putne komunikacija koja datira još od prije 500 godina približit će Tuzlanski kanton graničnom prijelazu Brčko, a time i Evropskoj uniji.\nIstovremeno ona i olakšava veze Sapne i Teočaka. Vlada Tuzlanskog kantona i Direkcija regionalnih cesta su za ovaj projekat rekonstrukcije dionice dužine 700 metara osigurali oko 600.000 KM.\n„Danas započinjemo radove na asfaltiranju 700 metara ovog puta, a Vlada će Odlukom zadužiti Direkciju cesta TK, da se u naredne tri godine asfaltira svih 5 km kako bi se u potpunosti stavila u funkciju ova važna regionalna cesta“ rekao je ovom prilikom premijer Gutić, ističući da je uopće opredjeljenje Vlade da svi regionalni putevi na našem kantonu u narednom periodu budu asfaltirani.\nDirektor direkcije cesta Agan Delibajrić je ovom prilikom naglasio da je rok za izvođenje danas započetih radova 60 dana. „Izgradnju ovog puta započela je otomanska vlast, završila ju je austrougarska, ali evo do sada joj nije bila posvećena neka posebna pažnja, iako ona predstavlja najkraći putni izlazak prema Evropi“, rekao je Delibajrić.\n„Ova dionica ima veliki značaj za privrednike i privredu općina Sapna i Teočak, njihovu bržu komunikaciju i razmjenu dobara i usluga, ali i uopšte privredu Tuzlanskog kantona koja će rekonstrukcijom dobit brži i kraći izlaz prema Brčkom“ zaključio je ministar trgovine, turizma i saobraćaja Mirsad Gluhić.\nDanašnjem događaju prisustvovao je i predsjednik Skupštine Tuzlanskog kantona Senad Alić i istakao da je ovaj projekat slikovit primjer da Vlada Tuzlanskog kantona svim svojim projektima nastoji osigurati ravnomjeran razvoj svih općina na području Kantona. „Ovaj projekat je ključni projekat za građane Sapne, jer ovaj putni pravac je „žila kucavica“ za privredni razvoj ovog kraja“ rekao je predsjednik Alić.\n„Spajanjem dionice Sapna – Teočak dolazi do spajanja kompletne relacije na potezu Zvornik – Brčko. Općine Teočak i Sapna su veoma vezane i rodbinski i prijateljski, tako da će rekonstrukcija ovog puta u velikoj mjeri doprinijeti kvalitetnijem životu naših građana“, rekao je načelnik Općine Teočak Tajib Muminović i podcrtao ogroman značaj ove putne komunikacije u ratu ´92-´95.\nPremijer Gutić je ovom prilikom najavio i da će Vlada u narednom periodu od Direkcije cesta zatražiti analizu regionalizacije naših cesta „jer u ovom trenutku imamo nekih dionica koje su proglašene cestama od regionalnog interesa, a one su ustvari lokalni putevi. Time ćemo rasteretiti rad Direkcije i biti u mogućnosti bolje odgovoriti zadacima na istinskim regionalnim pravcima“ rekao je premijer Gutić


Novi Pazar uskoro dobija aerodrom?\nNovi Pazar bi u bliskoj budućnosti mogao bi da dobije aerodrom. Ovo je rečeno nakon sastanka pomoćnika ministra za vazdušni saobraćaj i predsednika IO Inženjerske komore Srbije\nATR 72, avion koji će moći da koristi pistu budućeg novopazarskog aerodroma\nNovi Pazar, Foto: Ilustracija\nPrvi korak ka realizaciji ovog kapitalnog projekta je pronalaženje odgovarajuće lokacije.\n– U ovom trenutku to je najznačajniji projekat, ne samo za Novi Pazar, već i za ceo ovaj kraj. Taj aerodrom biće deo mreže aerodroma Srbije, a kompletan projekat i troškove njegovog održavanja finansiraće Vlada Srbije i resorno ministarstvo – ocenio je novopazarski gradonačelnik Nihat Biševac i dodao da se „odabir lokacije očekuje uskoro“.\nNakon izbora prostora na kojem će se graditi aerodrom, počeće izrada projektne dokumentacije. Vrednost projekta je 15 miliona evra i njegovu realizaciju finansiraće Vlada Srbije.\nInicijativa za izgradnju aerodroma u Novom Pazaru potekla je od Inženjerske komore Srbije a podržali su je potpredsesnici Vlade i ministri Rasim Ljajić i Zorana Mihajlović.\nPodsetimo, prema rečima direktora "Aerodroma Srbije" Mihajlo Zdravković, Srbija bi do 2025. godine trebalo da dobije najmanje pet novih aerodroma i da vazdušnim lukama premreži celu teritoriju zemlje - o čemu smo ranije pisali.


ustav - Sputnjik Srbija\n10:13 09 Decembar 2019\nMoskva: Početak rada na ustavu Sirije samo uz Asadovo odobrenje\nMoskva ne vidi potrebu za novom rezolucijom Saveta bezbednosti Ujedinjenih nacija kojom bi se regulisalo održavanje Kongresa nacionalnog dijaloga Sirije u Sočiju i njegovi rezultati, izjavio je specijalni predstavnik ruskog predsednika za Siriju Aleksandar Lavrentjev.\nDodik: Iduće godine novi ustav Srpske\nPredsednik Republike Srpske Milorad Dodik izjavio je danas da bi RS sledeće godine trebalo da uđe u proces kreiranja novog ustava za koji je naveo da „neće biti secesionistički, ali će omogućiti RS da se bavi pitanjem secesije“, prenosi RTRS.\nRaspušten katalonski parlament, izbori 21. decembra\nNa tajnom glasanju, katalonski parlament je proglasio nezavisnost. Španska vlada preuzela je prve korake za odgovor na situaciju u Kataloniji time što je raspustila regionalni parlament, smenila vladu i šefa policije.\nKljuča u Španiji — još korak do tačke bez povratka\nNakon što je katalonski lider Karles Pudždemon zapretio da će proglasiti nezavisnost Katalonije, Španija je odmah odgovorila najavom da će u subotu početi sa suspenzijom katalonske autonomije.\nOružje na gotovs: Odluka posle koje preti opasan rasplet u Španiji\nŠta će se dogoditi ako španski premijer aktivira član Ustava koji mu omogućava da katalonskog premijera strpa u zatvor.\nMoldavija menja Ustav da bi ušla u EU\nParlament Moldavije planira promenu Ustava kako bi se eksplicitno naznačilo da je pridruživanje Evropskoj uniji ključni cilj te bivše sovjetske republike, izjavio je predsednik Parlamenta Andrijan Kandu.\nSpecijalni izaslanik Ujedinjenih nacija za Siriju Stafan da Mistura rekao je da su se sve strane u ratu u Siriji dogovorile da učestvuju u razgovorima, koji bi trebalo da pomognu pri utemeljenju novog Ustava.\nKrim: Kijev ne treba da izmišlja mitske statuse za poluostrvo\nPredsednik Državnog komiteta za međunacionalne odnose Vlade Krima Zaur Smirnov je u odgovoru na planove Kijeva da promeni status Krima u Ustavu Ukrajine izjavio da je status poluostrva konačno određen pre tri godine kada se pripojio Rusiji.\nPotpredsednik Vlade Srbije Nebojša Stefanović poručio je da Ramuš Haradinaj može da vidi Niš samo iz niškog okružnog zatvora i to — iznutra.\nĐukanović: Članstvo Crne Gore u NATO-u neoborivo\nLider Demokratske partije socijalista Crne Gore Milo Đukanović izjavio je da je odluka o potvrđivanju Severnoatlantskog ugovora „od najvećeg istorijskog značaja“ za tu državu.\nOdluka koja je usvojena na ustavnom referendumu da se sa skupštinskog oblika vladavine, koji postoji od osnivanja Turske Republike, pređe na predsedničku, najvažnija je reforma u istoriji zemlje, izjavio je predsednik Redžep Tajip Erdogan.\nSpoljnu politiku Rusije određuje šef države, rekao je portparol Kremlja Dmitrij Peskov govoreći o mogućnosti priznavanja samoproglašenih LNR i DNR.\nErdogan odobrio ustavnu reformu\nTurski predsednik Tajip Redžep Erdogan odobrio je reformu ustava koja će omogućiti predsedniku veća ovlašćenja, saopštila je njegova kancelarija.\nTekst nacrta sirijskog ustava koji je predložila Rusija\nProšle nedelje nacrt sirijskog ustava koji su pripremili ruski stručnjaci predstavljen je sirijskoj opoziciji tokom razgovora o rešenju sirijskog pitanja u glavnom gradu Kazahstana.\nSiriji potrebna jaka izvršna vlast\nŠef delegacije Grupe unutrašnje sirijske opozicije „Hmejmim“ Anjan Masad za Sputnjik kaže da nacrt novog ustava Sirije nije loš, ali da je zemlji opustošenoj ratom neophodna jaka izvršna vlast.\nNovi delovi ruskog nacrta ustava Sirije: Bez verske i polne diskriminacije\nNacrt Ustava Sirije koji je predložila Rusija ne dopušta polnu diskriminaciju, diskriminaciju zbog porekla, jezika ili vere, navodi se u tekstu nacrta u čiji je uvid imala televizija RT.\nRuski nacrt sirijskog ustava nije pritisak na opoziciju\nOpcija ustava Sirije koji je predložila Rusija ne predstavlja pritisak na opoziciju, to je poziv na raspravu, izjavila je portparolka Ministarstva spoljnih poslova Rusije Marija Zaharova.\nAsad spreman za pregovore u Astani\nPredsednik Sirije Bašar Asad potvrdio je spremnost za razgovore u Astani o rešenju u Siriji i naveo da nema nikakvih ograničenja za dijalog od strane Damaska.


Miranović: Anđušić ne vidi dalje od Bioča do Vranjine - CdM\nMiranović: Anđušić ne vidi dalje od Bioča do Vranjine\nOno što je za sve građane Evrope, a posebno za stanovnike njenih glavnih gradova realnost u 2018. godini za Mihaila Anđušića i njegov DPS je virtuelni svijet, kazao je kandidat za odbornika koalicije “Podgorica za 21. vijek”, Lazar Miranović u odgovoru poslaniku DPS-a Mihailu Anđušiću.\n<<<Loši prepisivači obećavaju virtuelne projekte<<<\n“Ne čudi zato što sazdani takvi da ne vide dalje od Bioča i Vranjine, planove poput zoo vrta kojeg imaju svi veći gradovi Evrope doživljavaju kao virtuelnu stvarnost. Za njih je virtuelan i projekat nacionalnog stadiona, kolektor, rekonstrukcija ulica a realnost im je palanačka svijest u kojoj se obmana građana, prevare i otimačine uzimaju za dobro”, ističe Miranović\nKaže da Anđušić djeluje groteskno kada kaže drugima da nemaju planove, rokove i odgovornost koju potcrtava.\n“Valjda kada pomene planove i vizije tada ne pomisli na aktuelnog odlazećeg gradonačelnika kojeg će građani pamtiti po nijednom velikom projektu a rokove i odgvornost na njegovog prethodnika koji je svojevremeno obećavao pet bazena a sada je na istražnoj klupi zbog krađe građana. Da stvar bude tragikomičnija Anđušić kaže i da oni imaju hrpu projekata u dokumentima pa da su za te projekte čak i sredstva obezbijeđena. Možda, ali samo u dokumentima i po starom običaju tik pred izbore”, naglašava Miranović.\nIstiče da se DPS kadrovi poput Anđušića ne libe da drugima spočitaju korupciju i kažu da su građani Podgorice na svim izborima do sada jasno pokazali da žele vlast DPS-a.\n“Pritom zaboravljajući da su u nekoliko prethodnih mandata građani Podgorice DPS poslali u opoziciju, a da je DPS potom korupcijom i kupovinom odbornika preuzimao vlast. Sada kada su upotrijebili sve svoje pione i kad im ne nalaze zamjenu, uplašeni pred porazom koji ih čeka 27. maja žele da izvrijeđaju zdravu logiku Podgoričana predstavljajujući sebe kao tobožnje pobjednike”, kazao je Miranović.\nNa kraju dodaje da “DPS napadom na konstruktivne i realno ostvarljive projekte šalje jasnu poruku svim građanima Podgorice da neće graditi nacionalni stadion, da neće graditi zoo vrt, da neće ulagati u infrastrukturu grada već će kao i do sada raditi u korist džepova svojih funkcionera, porodica, kumova, braće i prijatelja”.\nTagoviLazar Miranović Mihailo Anđušić Podgorica za 21. vijek


Stoltenberg: Evropa i SAD treba da štite postojeći svetski poredak koji osporavaju autoritarni režimi Kine i Rusije\nEvropa i Sjedinjene Američke Države zajedno treba da štite postojeći svetski poredak za koji izazov predstavljaju Rusija i Kina. One pokušavaju da prekroje pravila u skladu sa svojim interesima, rekao je generalni sekretar NATO-a Jens Stoltenberg.\n„Evropa i SAD treba da štite postojeći svetski poredak, koji osporavaju autoritarni režimi Kine i Rusije, koji pokušavaju da izmene pravila u skladu sa svojim interesima“, rekao je Stoltenberg na Minhenskoj konferenciji za bezbednost.\n„Zbog toga NATO treba da produbi saradnju sa svojim najbližim partnerima, Australijom i Japanom“, dodao je Stoltenberg.\n"Zaštita poretka zasnovanog na pravilima počinje od zaštite naših vrednosti."\n„Uspon Kine, teški sajber napadi, klimatske promene, destabilizujuće akcije Rusije, teroristička pretnja“, dodao je Stoltenberg, istakavši da je NATO "jedinstvena platforma koja svakodnevno ujedinjuje Evropu i Severnu Ameriku i gde se saveznici mogu konsultovati po svim pitanjima, koja se tiču bezbednosti".


Buduće i tehnologije u nastajanju | NCP Sistem BiH\nBuduće i tehnologije u nastajanju (Future and Emerging Technologies - FET) će podržati istraživačke projekte saradnje kako bi se proširili evropski kapaciteti za napredne inovacije i nove paradigme. Njihov cilj je jačanje naučno-istraživačke saradnje po pitanju radikalno novih i visoko rizičnih ideja te ubrzavanje razvoja "najviše obećavajućih" oblasti nauke i tehnologije. Jedan od ciljeva FET programa jeste da oblikuje budući tehnološki osnov i evropsko liderstvo po pitanju novih i nastajućih tehnologija. Tip podržanih projekata su istraživačke i inovativne akcije (RIA – Research and Innovation Action) iznosa 2-5 miliona evra i aktivnosti podrške i saradnje (CSA – Coordination and Support Actions) iznosa do 1 milion evra. FET program ima tri komplementarne linije aktivnosti koje adresiraju različite methologije - od novih ideja do rješavanja dugoročnih izazova:\no FET Open – finansira projekte o novim idejama za radikalno nove i buduće tehnologije u njihovoj ranoj fazi. Ovi projekti mogu da finansiraju razvoj novih tehnoloških rješenja inspirisanih izvrsnom naukom, nekonvencionalnom saradnjom ili novim istraživačkim i inovativnim praksama. Za "FET Open" ne postoje unaprijed definisane teme projekata koji će podržati ideje za nove tehnologije. Ovim programom će biti podržani istraživački projekti s ciljem što ranijeg otkrivanja novih obećavajućih oblasti istraživanja i tehnologija visokog potencijala i inovativnosti.\no FET Proactive – ima za cilj da podstiče razvoj budućih tema istraživanja, formirakritičnu masu evropskih istraživača za brojna "obećavajuća" istraživanja. Ovim se obuhvataju istraživanja koja još nisu spremna za uključivanje u industrijske istraživačke tokove s ciljem izgradnje i strukturisanja novih interdisciplinarnih istraživačkih zajednica. Ova istraživanja imaju potencijal da generišu kritičnu masu interdisciplinarnih projekata koji će izgraditi evropsko jezgro znanja i izvrsnosti.\no FET Flagships – predstavljaju naučne, multidisciplinarne istraživačke inicijative velikog obima koje su okrenute prema jedinstvenom cilju. Ciljevi takvih inicijativa su više vizionarske i visoko ambiciozne u smislu naučnih izazova, resursa i koordinisanih nastojanja koja zahtjevaju saradnju između različitih disciplina, zajednica i programa. Ovakve inicijative zahtjevaju dugoročna partnerstva (u trajanju od 10 godina) radi efektivnije koordinacije uloženog truda. Ove inicijative treba da budu u saglasnosti sa evropskim i nacionalnim istraživačkim agendama pružajući snažnu osnovu za buduće tehnološke inovacije i ekonomsku primjenjivost u različitim oblastima, ali i posebne koristi za društvo u cjelini. Trenutnim radnim programom podržan je dalji razvoj dvije ključne istraživačke inicijative kao što su: izučavanje grafena ("Graphene FET Flagship") i izučavanje ljudskog mozga ("Human Brain Project FET Flagship")\nExternal web link - https://ec.europa.eu/programmes/horizon2020/en/h2020-section/future-and-emerging-technologies\nRadni program FET za period 2018-2020\nExternal web link - http://ec.europa.eu/research/participants/data/ref/h2020/wp/2018-2020/main/h2020-wp1820-fet_en.pdf


Zajednička poruka NVO iz Srbije i sa Kosova: Promeniti paradigmu proširenja EU\nVesti Autor:FoNet17. mar. 202212:023 komentara\nRuska invazija na Ukrajinu izaziva duboku zabrinutost na Zapadnom Balkanu, koji je posebno ranjiv na globalna dešavanja, poručilo je 29 organizacija civilnog društva i pojedinaca iz Srbije i sa Kosova i apelovalo na EU i države članice da promene paradigmu proširenja, ali i da "ponovo osmisle" dijalog Beograda i Prištine.\nU zajedničkom saopštenju ističe se da je ruska invazija na Ukrajinu negativno uticala na međunarodni poredak zasnovan na pravilima, a Zapadni Balkan je posebno ranjiv na globalna dešavanja, koja ugrožavaju međunarodno pravo, demokratiju i ljudska prava.\n„Mi, predstavnici organizacija civilnog društva sa Kosova i iz Srbije, osuđujemo agresiju Rusije na Ukrajinu i pozivamo naše vlade da se pridruže stavu Evropske unije“, naveli su u saopštenju.\nApeluju na EU i njene države članice da promene paradigmu proširenja, „kako bi osigurale praktičan i proaktivan pristup evropskoj perspektivi Zapadnog Balkana“.\n"Pozivamo i širu međunarodnu zajednicu da podrži naš region, u cilju obezbeđivanja održivog mira i bezbednosti", poručile su organizacije i pojedinci.\nSmatraju da bi posledice takvih kršenja međunarodnog prava mogle da budu izuzetno destabilizujuće za ovaj postkonfliktni region i da je, u kontekstu agresije Rusije na Ukrajinu, ovo odlučan trenutak u istoriji, koji poziva na brzu reakciju vlada regiona i međunarodne zajednice, kako bi se podržalo poštovanje vladavine prava, međunarodnog prava, solidarnosti i ljudskih prava na Zapadnom Balkanu.\nOcenili su da trenutna situacija podvlači važnost dijaloga između Kosova i Srbije, za obezbeđivanje održivog mira, prosperiteta i blagostanja svih građana.\n"Ona pruža priliku da se proces dijaloga razmotri i ponovo osmisli, i da prevaziđe okvire pojma konstruktivne dvosmislenosti, kako bi vodio inkluzivnom procesu, koji bi doveo do pravno obavezujućeg i trajnog sporazuma", navedeno je u saopštenju.\nZaključuju da je potrebna hitna akcija EU, koja bi podstakla i podržala suštinske reforme – posebno kada je reč o vladavini prava – i time ubrzala integraciju Zapadnog Balkana u EU.\nMeđu 29 organizacija i pojedinaca koji su potpisali zajedničko saopštenje su i Beogradski centar za bezbednosnu politiku (BCBP), Institut za evropske poslove (IEA), Kosovski centar za bezbednosne studije, Komitet pravnika za ljudska prava (YUCOM), akademik univerziteta u Prištini Vjolca Krasnići, Inicijativa mladih za ljudska prava - Srbija i Inicijativa mladih za ljudska prava - Kosovo.


KO ĆE GRADITI VILU VLADE RS NA JAHORINI: Zbog jakog vjetra posao dodijeljen firmi Korićanac Zdrug | Žurnal | Jedina slobodna teritorija\nKo će graditi vilu Vlade RS na Jahorini:Zbog jakog vjetra posao dodijeljen firmi Korićanac Zdrug\nKo će graditi vilu Vlade RS na Jahorini: Zbog jakog vjetra posao dodijeljen firmi Korićanac Zdrug\nKao razlog za to što je primjenjen “pregovarački postupak bez objavljivanja obavještenja u nabavci” navodi se “hladnoća, vremenske nepogode i vjetar”?! S obzirom da je posao sa firmom “KORIĆANAC ZDRUG” sklopljen u septembru, krajem ljeta, potpuno je nevjerovatno obrazloženje o nadolazećim vjetrovima i olujama\nPiše: Ljiljana Kovačević Objavljeno: 21. siječanj 2019. 11:24\nMalo koja od javnih nabavki u Republici Srpskoj je transparentna i uglavnom se svaki posao, koji se finansira iz entitetskog budžeta ugovara u četiri oka.\nTako je Ministarstvo trgovine i turizma Republike Srpske 11. oktobra 2018. godine objavilo da je za rekonstrukciju „Vile“ na Jahorini 14. septembra prošle godine dodijelilo posao firmi „KORIĆANAC ZDRUG“ D.O.O. iz Banjaluke vrijedan 862.062,10 konvertibilnih maraka.\nPosao ovoj firmi dodijeljen je na osnovu „pregovaračkog postupka bez objavljivanja obavještenja o nabavci“.\nSAMI I NAJJEFTINIJI\nU dokumentu koji je u posjedu Žurnala navedeno je da pregovaračkom postupku nije prethodio Konkurs za izradu idejnog rješenja i da je glavni kriterijum, zbog kojeg je posao na rekonstrukciji vile Vlade RS na Jahorini dodijeljen firmi „KORIĆANAC ZDRUG“ iz Banjaluke, bio to što je ta firma ponudila najnižu cijenu. Dodajmo ovome da druge firme nisu ni imale priliku da dostave svoje ponude.\nPojednostavljeno, iz Ministarstva trgovine i turizma su pregovarali samo sa jednom firmom, druga preduzeća nisu ni imala priliku da konkurišu za ovu javnu nabavku, ali su iz Vlade RS zaključili da je „KORIĆANAC ZDRUG“ dao najjeftiniju ponudu i zaključili su posao.\nU dokumentu se još navodi da nije objavljeno „eh ante“ obavještenje o transparentnosti, da je bio samo jedan ponuđač, a kao razlog za to što je primjenjen “pregovarački postupak bez objavljivanja obavještenja u nabavci” navodi se “hladnoća, vremenske nepogode i vjetar”?! S obzirom da je posao sa firmom “KORIĆANAC ZDRUG” sklopljen u septembru, krajem ljeta, potpuno je nevjerovatno obrazloženje o nadolazećim vjetrovima i olujama. Službenici u ovom Ministarstvu postali su i meteorolozi...\nSve u svemu, nije postojao nijedan razlog za hitno sprovođenje ovakvog postupka javnih nabavki.\nNakon što je rekonstruisana, “Vila” Vlade RS na Jahorini je i luksuzno opremljena, mada, kako su ranije objavili mediji, nije poznato koliko je budžetskog novca potrošeno na tu raskoš, jer na zvaničnoj stranici Vlade RS nema podataka o tome.\nPoznato je, međutim, da je u Budžetu RS-a za 2019. godinu Ugostiteljski servis Vlade RS, koji gazduje Vilom na Jahorini, zasebna potrošačka jedinica, čiji je budžet projektovan u iznosu od 4.810.000 KM. Istovremeno, budžet Ministarstva trgovine i turizma smanjen je sa 8.754.100 KM u 2018. na 5.291.900 KM u 2019. godini.\nBudžet Ministarstva trgovine i turizma za 2019. godinu manji je za 3.462.200 KM, što znači da je budžet Ugostiteljskog servisa za ovu godinu uvećan za 1.347.800 KM, samo da bi zvaničnici RS mogli da uživaju u većem komforu.\nbanja lukaljiljana kovačevićvlada rs\nPOTVRĐENO PISANJE ŽURNALA: Direktor Fonda zdravstvenog osiguranja RS skoro pola miliona maraka namjestio „Prointeru“\nNelegalna gradnja u Banjaluci: Nedostatak građevinskih dozvola skriva se iza "hitnih sanacija" i "modernizacija"\nŠTO ZAPOČNE SDA, NASTAVI NIP: Za čije interese se žrtvuje pitka voda Sarajeva?\nOlimpijski centar Jahorina: Jedan metar žičare košta 24 hiljade maraka!\nSvjež zrak za funkcionere: Vlada RS uložila dodatnih 13 miliona u hotel „Rajska dolina“


Palma: Gej parada će biti otkazana\nIzvor: B92, 22.Sep.2012, 10:37\nBeograd -- Lider JS Dragan Marković Palma kaže da ni ove godine neće biti održana "Parada ponosa", zakazana za 6. oktobar jer će biti otkazana iz bezbednosnih razloga.\n"Gej parada" u Beogradu će biti otkazana iz bezbednosnih razloga, rekao je Marković u emisiji na TV Prvoj, a prenosi S medija portal.\nOn se, takođe, zapitao "šta će organizatori da rade nedelju dana", aludirajući na najavu organizatora "Nedelje prajda" da će nizom manifestacija od 30. septembra do 6. oktobra obeležiti dane svojih prava.\nVesti-online.com: Palma: Šta će da izlažu 6 dana na Paradi?!\nBlic: Palma: Neće biti Prajda u Beogradu\nIzvor: OkRadio.rs, 22.Sep.2012\nLider JS Dragan Marković Palma kaže da ni ove godine neće biti održana "Parada ponosa", zakazana za 6. oktobar jer će biti otkazana iz bezbednosnih razloga."Gej parada" u Beogradu će biti otkazana iz bezbednosnih razloga, rekao je Marković u emisiji na TV Prvoj, a prenosi S medija portal. On...\nHilari na čelu srpske “Parade ponosa”!\nIzvor: BKTV News, 22.Sep.2012\nDržavni sekretar Sjedinjenih Američkih Država Hilari Klinton mogla bi da se nađe na čelu beogradske “Parade ponosa“! Kako piše beogradski “Alo!“, organizatori “Prajda“ dobili su nezvaničnu najavu od protokola Klintonove da je ona u svoju agendu posete Srbiji uvrstila i šetnju na gej...\nIzvor: Kurir, 22.Sep.2012\nLider Jedinstvene Srbije Dragan Marković Palma najavio otkazivanje Parade ponosa iz bezbednosnih razloga, u MUP još ćute..BEOGRAD - Prvi progovorio!..Lider Jedinstvene Srbije Dragan Marković Palma najavio je otkazivanje ovogodišnje Parade ponosa...- Parada ponosa zakazana za 6. oktobar i ove godine...


Sutra zaostala utakmica protiv Zlatibora - FK Mačva Šabac\nU zaostaloj utakmici 12.kola Prve lige Srbije, šabačka Mačva sutra dočekuje ekipu FK Zlatibor.\nMačva u ovaj susret ulazi sa 24 boda na svom kontu, nalazi se na 3.mestu tabele, do sad su zabeležili 7 pobeda, 3 nerešena rezultata i 2 poraza, u poslednjem susretu pobedili su Timok u gostima rezultatom 1:0.\nFK Zlatibor trenutno zauzima 13.mesto na tabeli, sa 12 bodova, zabeležili su 2 pobedu, 6 remija i 4 poraza, u poslednjem susretu kod kuće pobedili su Grafičar 2:0.\nŠef stručnog štaba Mačve Boris Savić je i u ovom meču optimista i veruje u pobedu svojih igrača:\n-"Pred nama je sutra novi izazov, ekipa Zlatibora, imaju novog trenera što samo po sebi donosi dodatne motive protivniku. To je fizički dominantna ekipa koja teži duel i skok igri, u čemu su superiorniji ali mi imamo leka i za to. U sutrašnjoj utakmici, nadamo se novom uspehu, novoj pobedi."\n-"U sredu nas očekuje utakmica protiv Zlatibora. Ne smemo da ih potcenimo, njihova pozicija na tabeli ne sme da nas zavara, moramo ih shvatiti najozbiljnije, maksimalno fokusirani na zadatke, da zadržimo pristup iz prethodnih utakmica i status favorita opravdamo na terenu. Očekujemo da naši navijači dođu u što većem broju i da zajedno osvojimo nova tri boda."\nUtakmica se igra u sredu, 20.oktobra 2021.godine od 17,00 časova u Šapcu, na stadionu FK Mačva.


Otvoren inkluzivni park - Pirot Plus Online\nOtvoren inkluzivni park\n13. septembar 2012. 13:21 Gradska hronika Pirot Plus Online\nEurobanka je u okviru projekta ''Eurobank Parkovi“ i uz podršku Udruženja osoba sa hendikepom „Feniks“ i Opštine Pirot, danas svečano otvorila prvi Inkluzivni park u Pirotu i u jugoistočnoj Srbiji.\nMaja Đorđević Stanković, šef ekspoziture Eurobanke u Pirotu kaže da je ovo je ujedno i deseti jubilarni park u okviru velikog ekološkog projekta ''Eurobank Parkovi“ . Kao društven odogovorna kompanija Eurobanka je vrlo aktivna na polju zaštite životne sredine ali i snažno podržava socijalnu inkluziju dece sa hendikepom.\n-Sva deca imaju jednako pravo na igru, a mi u Eurobanci nastojimo da im omogućimo da u tom pravcu na najbolji način uživaju, igrajući se u bezbednom i njima prilagođenom okruženju. Inkuzivni park u Pirotu, drugi je park u našoj zemlji koji je opremljen mobilijarom i gimnastičkim spravama prilagođenim potrebama dece i osobama sa hendikepom. Igra na ovim spravama pomaže deci da se uključe u normalne društvene tokove i pozitivno utiče na njihov psihofizički i motorni razvoj-kaže Maja Đorđević Stanković\nBranislav Kostić, zamenik predsednika Opštine, zahvalio se Eurobanci na donaciji za izgradnju inkluzivnog parka.\n-Reč je o predivnom prostoru za svu decu koja će imati jednake mogućnosti za igru. Mi, kao lokalna samouprava, vodimo računa o osobama sa invaliditetom, napravili smo pristupne rampe na Keju, rampu kod hotela „Pirot“, prilazne rampe kod velikog broja javnih ustanova a napomenuću da će i novoizgradjeni zatvoreni bazen biti opremljen i prilagodjen i osobama sa invaliditetom-kaže Kostić\nPredstavnica udruženja osoba sa hendikepom „Feniks“, Suzana Milovanović, kaže da će ovo udruženje podržavati ovakve projekte jer su oni važni za inkluziju. Udruženje se zalaže da deca sa invaliditetom budu ravnopravno uključena u sve aspekte života sa ostalom decom.\nPark je simbolično otvoren sađenjem pitomog kestena i volonterskom akcijom sađenja cveća u kojoj su učestvovali predstavnici banke, lokalne samouprave, udruženja Feniks i deca iz vrtića Neven.\nMaja Đorđević Stanković


SEEbiz.eu / HR / Lego ostvario rekordnu dobit\nLego poslovni rezultati,\nDatum objave: 09.03.2017. - 15:08:16\nKOPENHAGEN - Danski proizvodjač igračaka Lego saopštio je danas da su njegovi prihodi u protekloj godini porasli za šest posto, na 5,4 milijardi dolara, što je najviše u osam decenija rada te kompanije.\nNeto profit proizvođača popularnih šarenih kockica porastao je za 1,3 milijardi dolara, što je neznatno povećanje u odnosu na 2015. godinu.\nDirektor kompanije Bali Pada rekao je da je "zadovoljan" radom Lega i dodao da se povećanje prodaje igračaka u protekloj godini zasnivalo na "održivijim nivoima u odnosu na prethodne godine".\nLego je ohrabren rastom prodaje u Evropi, vidi veliki potencijal u Kini, ali prodaja lego kockica stagnira na američkom tržištu.\n"Nastavićemo blisko da saradjujemo sa našim prodajnim partnerima kako bi identifikovali sve mogućnosti za inovacije, podsticanje rasta i uključivanje dece u ovo važno tržište", rekao je direktor Lega.\nU protekloj godini širom sveta je prodato 75 milijardi lego kockica. Kompanija zapošljava više od 19.000 radnika.


Neizvesna rasprava o Zakonu o upotrebi jezika u Sobranju\nIzvor: RTS, 14.Mar.2018, 12:27\nTreća rasprava o Zakonu o upotrebi jezika, koji predvođa uvođenje albanskog kao drugog zvaničnog jezika u Makedoniji, praktično još nije počela u makedonskom parlamentu, a da li će se to dogoditi, za sada, nije poznato. Više od 35.000 amandmana na taj zakon podnela najuticajnija opoziciona partija – VMRO-DPMNE. Uoči početka sednice ispred zgrade Sobranja okupio se veliki broj građana koji protestuju protiv usvajanja pomenutog zakona. Veliki broj pripadnika policije se nalazi >> Pročitaj celu vest na sajtu RTS << u i ispred zgrade parlamenta.\nIako je taj zakon bio predviđen kao prva tačka dnevnog reda današnjeg zasedanja, predsedavajući Talat Džaferi (DUI) je i nakon jednosatne pauze sednicu nastavio glasanjem o više drugih tačaka.\nNakon toga je Džafri ponovo dao polučasnovnu pauzu da bi se sastao sa šefovima poslaničkih grupa i dogovora o daljem radu parlamenta.\nPrema oprečnim informacijama medija iz Sobranja u kojem vlada uočljiva konfuzija, VMRO-DPMNE je podnela dva zahteva Komisiji za mandantno imunitetska pitanja kojima traži odgovor da li ta stranka ima proceduralno pravo da podnese amandmane na Zakon o upotrebi jezika.\nDžaferi je, naime, na samom početku preskočio raspravu o Zakonu o upotrebi jezika i prešao na druge tačke, što je VMRO-DPMNE doživela kao kršenje Poslovnika.\nVMRO-DPMNE je, nakon što je u januaru prvi put usvojen pomenuti zakon, a predsednik Đorđe Ivanov odbio da ga potpiše i vratio ga parlamentu na ponovnu raspravu, podnela gotovo 36.000 amandmana, što je u parlamentu protumačeno da ta stranka želi da blokira rad Sobranja.\nZa sada nije poznato da li će se o Zakonu o upotrebi jezika uopšte danas raspravljati u parlamentu.\nLider VMRO Hristijan Mickovski je ranije već napustio zgradu parlamenta, a potom demantovao da se uoči sednice sastao sa premijerom Zaevom i predsednikom parlamenta Džaferijem, kako su to neki mediji ranije preneli.\nUoči početka sednice ispred zgrade Sobranja okupio se veliki broj građana koji protestuju protiv usvajanja pomenutog zakona.\nVeliki broj pripadnika policije se nalazi u i ispred zgrade parlamenta, a sve okolne ulice su zatvorene za saobraćaj.\nInače, deo stručne javnosti u Makedoniji jednoglasan je u oceni da premijer Zoran Zaev, predsednik parlamenta Talat Džaferi sa poslanicima albanske partije DUI i SDSM nisu i ne mogu biti iznad zakona kada je reč o kršenju Poslovnika i ignorisanja više od 36.000 amandmana koje je na Zakon o jeziku podnela najuticajnija opoziciona VMRO-DPMNE.\nVMRO-DPMNE očekuje da će Zakon biti povučen\nSkopski portal Kurir piše da Zaev pokušava da "proda državu" i grubo kršeći Ustav samo da bi ostao na vlasti u koaliciji sa albansom partijom DUI.\nList navodi da Zaev pokušava da "progura" neustavni zakon o upotrebi jezika pred očima makedonske javnosti, te podsećaju da je upravo usvajanje tog zakona bio uslov za formiranje nove makedonske vlade nakon vanrednih parlamentarnih izbora u jesen 2016.\nVMRO-DPMNE očekuje da će Zakon o dvojezičnosti biti povučen jer nosi ozbiljan dugoročni rizik za jedinstvo Makedonije. "Vlast mora da poštuje Poslovnik o radu parlamenta. Zakon o dvojezičnosti treba povući", smatraju u VMRO i dodaju da zaev svojim delovanjem samo uništava Makedoniju.\nOdbacivanje više hiljada opozicionih amandmana najavio je juče predsednik parlamenta iz redova albanske DUI, Talat Džaferi, nakon sastanka sa šefovima svih poslaničkih grupa.\nDogovor političkih partija Albanaca o toj platformi postignut je neposredno nakon makedonskih izbora, u Tirani i uz svesrdnu pomoć albanskog premijera Edija Rame zbog čega je i nazvana "tiranska platforma".\nDvojezičnost bila uslov za obrazovanje aktuelne vlade\nUvođenje dvojezičnosti u Makedoniji bio je jedan od uslova za podršku nove makedonske vlade, na šta nije pristala VMRO-DPMNE, na čijem čelu je tada bio bivši premijer Nikola Gruevski.\nInače, novi, treći zakon o jezicima za poslednjih desetak godina predviđa da albanski konačno postane drugi službeni jezik u Makedoniji.\nPredlog zakona nameće obavezu da se albanski jezik koristi u svim institucijama vlasti na državnom i lokalnom nivou.\nTaj, kao i prethodni zakoni o jezicima, poziva se na Peti amandman na Ustav Makedonije, koji predviđa da "drugi jezik", koji govori najmanje 20 procenata građana, može da se koristi u službenoj komunikaciji.\nCenzus o brojnosti ispunjavaju samo pripadnici albanske nacionalnosti.\nOdređen je na osnovu popisa još iz 2002. godine, a popis iz 2011. prekinut je na samom početku, navodno, iz tehničkih razloga.\nCenzus od 20 odsto za upotrebu jezika najpre je važio samo na lokalnom nivou, u opštinama uglavnom u zapadnoj Makedoniji, zatim je proširen na Sobranje i deo državnih institucija da bi, zahvaljujući najnovijem predlogu, konačno postao drugi službeni jezik.\nRadio Televizija Vojvodine: Makedonija, ipak, dobija novi zakon o jeziku?\nSKOPLJE - Prema najavama iz vladajuće koalicije, Makedonija bi do kraja ove sedmice mogla da dobije Zakon o upotrebi jezika, koji albanski uvodi kao drugi zvanični jezik u upotrebu u toj državi i to bez debate o više od 35.000 amandmana koje je na taj zakon podnijela najuticajnija opoziciona VMRO-DPMNE...Poslanička...


DRAMATIČAN IZVEŠTAJ OEBS: Rusija se sprema za rat u Ukrajini - EVO ŠTA JE SNIMLJENO - VIDEO | WebTribune\nHome SPEKTAR DRAMATIČAN IZVEŠTAJ OEBS: Rusija se sprema za rat u Ukrajini – EVO ŠTA JE SNIMLJENO – VIDEO\nPosted date: август 14, 2018 In: SPEKTAR\nSavremeni ruski sistemi za elektronsko ratovanje su uočeni u oblastima koje nisu pod kontrolom ukrajinske vlade u istočnom delu zamlju, navodi se u objavljenom izveštaju Organizacije za evropsku bezbednost i saradnju (OEBS).\nU izveštaju, koji je objavljen 11. avgusta od strane Specijalne posmatračke misije OEBS-a u Ukrajini (SMM), govori se o tome da je bespilotno vazdušno vozilo (UAV) otkrilo vojna vozila koja su identifikovana kao ruski sistemi za elektronsko ratovanje, kao i anti-UAV sistem.\nOEBS SMM je uočio sisteme za elektronsko ratovanje Leer-3 RB-341V, 1L269 Karasukha-2, RB-190A Bylina, i Repellent-1 anti-UAV sistem u blizini Čornuhine (64 km jugozapadno od Luganska) u oblasti koja nije pod kontrolom vlade.\nPrema izveštaju OEBS SMM-a, savremeni ruski sistemi za elektronsko ratovanje su po prvi put viđeni u Ukrajini, dodajući da tokom drugog leta preko iste te oblasti, UAV SMM-a nije uočio te iste sisteme.\n“2. avgusta, tokom leta iznad iste oblasti, UAV nije uočio te iste sisteme,“ – kaže se u izveštaju.\nKompleks Leer-3 RB-341V je namenjen za “praćenje GSM komunikacionih mreža, određivanje sistemskih identifikatora mobilnih stanica i njihovih lokacija, i prenos dobijenih podataka.“ Leer-3 sistem elektronskog ratovnje je razvijen u Specijalnom centru za tehnologiju u Sankt Peterburugu.\n1L269 Krasukha-2 je ruski mobilni, kopneni sistem elektronskog ratovanja. Ovaj sistem je proizvela KRET korporacija na različitim platformama sa točkovima. Primarni ciljevi Krasukha-e je vazdušnodesantna radio-elektronika (kao što su UAV) i vazdušnodesantni sistemi koje vodi radar.\nRB-109A Bylina je takođe proizvela KRET korporacija i dizajniran je za automatizovane C2 sisteme elektronskog ratovanja na nivou brigade.\nTakođe, u odgovoru na pitanja medija, OEBS SMM je potvrdio da su njihovi UAV dugog dometa uočili konvoje kamiona kako ulaze i izlaze iz Ukrajine u sred noći preko zemljane staze gde nema objekata graničnog prelaza.\nPrema rečima OEBS SMM-a, 7. avgusta u 22:15h, UAV je uočio konvoj osam prekrivenih teretnih kamiona sa po šest točkova kako se kreću istočno duž puta u blizini Toreza (62 km istočno od Donjecka, nije pod kontrolom vlade). U blizini Maniča, oko 3,5 km pre nego što se stigne do ukrajinske granice sa Ruskom Federacijom, konvoj se okrenuo na istok na zemljanu stazu koja vodi preko granice. UAV je zatim primetio drugi konvoj koji je putovao prema zapadu sa granice sa Ruskom Federacijom duž iste te zemljane staze.\n2014.godine, nakon Euromejdan protesta i pada ukrajinskoj predsednika Viktora Janukoviča, ruski vojnici su bez upozorenja preuzeli kontrolu nad strateškim pozicijama i infrastrukturom na ukrajinskoj teritoriji Krima. Rusija je zatim aneksirala Krim, a demonstracije proruskih grupa u oblasti Donbasa u Ukrajini su eskalirali u oružani sukob između ukrajinske vlade i separatističkih snaga (koje podržava Rusija) samoproglašenih Donjecke i Luganske Narodne Republike.


Kompanija Mean Well je prepoznata kao nosilac i integrator inovativnog tehničko-tehnološkog rešenja sublimiranog u okvirima koncepta “prodavnice bez prodavca”. Okupljajući široku paletu vrhunskih stručnjaka iz segmenta elektronike, sektora IT kao i savremenog menadžmenta i marketinga, kompanija Mean Well razvija proizvode u okvirima navedenog koncepta pod okriljem kompanije Sabel international, koja je ujedno i vlasnik projekta.\nNa sajmu iSEC 2019. Mean Well predstаvlja smart-shop, konceptualno rešenje gorućih problema malih prodavnica u segmentu veleprodaje, u praksi prepoznatih kao kiosci. Ovaj modularni sistem je zasnovan na primeni inovativnih, pametnih digitalnih i automatizovanih rešenja, pa je upravo zbog toga nazvan pametna prodavnica (smart-shop). U njemu se uspešno primenjuju tehnologije AI, Big data i Open data, koje ovaj proizvod čine IoT Ready, tj. spremnim za uvezivanje u infrastrukturu ”pametnih gradova”.\nOsnovne karakteristike smart-shopa su postojanje više od jednog prodajnog mesta uz potpuno ukidanje ili značajno smanjenje broja prodavaca, plaćanje novčanicama, platnim karticama i mobilnim telefonom i neograničeno radno vreme (24/7/365). Predstavlja primenjeni koncept interaktivnog odnosa sa kupcima (Internet of Things Ready) kroz automatsko prepoznavanje pola i uzrasta kupca (AI), interaktivno podešavanje ponude proizvoda u realnom vremenu u zavisnosti od profila kupca, mogućnost prikazivanja personalizovanih reklama prilagođenih profilu svakog pojedinačnog kupca, kao i spremnost za povezivanje i automatsku komunikaciju sa pametnim kućama (Big Data). Omogućuje pametnu podršku poslovanju praćenjem i analizom potrošnje i navika kupaca, optimizacijom nabavke, popune artiklima, ekonomizaciju troškova logistike kao i konkretnom specifikacijom potrošnje i potražnje prema pojedinačnim artiklima na svim mikro lokacijama.\nSmart-shop je autentično, novo i do sada nepostojeće rešenje na tržištu, te kao takvo predstavlja pravu novost i inovaciju, bez stvarne konkurencije na tržištu.


Restoran "Panonski mornar" u Krnjači je zaplovio - www.lobi-info.rs\nRestoran „Panonski mornar“ u Krnjači je zaplovio\nBojan K. 16. februara 2019., 21:25 5.2k Views\nPrekjuče su pravoslavni vernici proslavljali Svetog Trifuna, čuvara vinograda i drugih useva, ali i zaštitnik naselja od poplava ili grada. U vinogradarskim krajevima on je često slava vinogradara i gostioničara.\nDok su drugi slavili Dan zaljubljenih, dan poklanjanja i osećanja, praznik romantike i ljubavi.\nZato je baš 14. februar bio pravi izbor za otvaranje novog restorana u Krnjači. Sugrađani su imali priliku da na praznik ljubavi uživaju sa voljenom osobom uz dobru atmosferu i odličnu hranu i vino.\nRestoran “Panonski mornar” je svečano otvoren uz dobru muziku i atmosferu za koju je te večeri bio zadužen sastav “Leleš unplugged”, a pored toga svi gosti su uživali u specijalnom meniju “Mornarski duo”.\nKako smo uspeli da saznamo restoran je te večeri bio popunjen do poslednjeg mesta, a tražilo se i mesto više jer je veliki broj ljudi nažalost morao biti vraćen kako kaže vlasnik restorana.\nZato, ukoliko vam se pije dobra kafa ili želite čašicu razgovora sa dragim osobama onda je ovo pravo mesto za vas. Sa druge strane ako želite da probate „Mornarski doručak“ ili „Alasku riblju čorbu“ i za vas je ovo pravo mesto.\nZa gurmane takođe ima mesta jer su u ponudi „Teletina i jagnjetina ispod sača“ i druga gurmanska jela. A od pića u ponudi su samo kvalitetne i domaće rakije, vina ali i piva.\nSve ovo je potrebno zasladiti na kraju, a tu je „Marinina fantazija“ koja prosto mami da je probate.\nZa sve one koji ne znaju, restoran „Panonski mornar“ se nalazi na mestu nekadašnjeg restorana „Bele zore“. I u narednom periodu u ovom restoranu sugrađane će dočekivati sa jednako dobrom atmosferom i hranom, kako je to bio slučaj na svečanom otvaranju.\nŠta drugo da kažemo osim „Mirno more“\nPredlažemo da ih zapratite na društvenim mrežama jer spremaju još mornarskih iznenađenja – Panonski mornar.\nPrethodna objava Sretenje, datum koji je dva puta obeležio srpsku istoriju\nSledeća objava Od danas novi sistem parkiranja u Beogradu\nOd danas novi sistem parkiranja u Beogradu


Šmit: Povlačenje RS iz ustavnopravnog poretka BiH imalo bi posledice i bilo bi kažnjeno - Region - Dnevni list Danas\nPočetna » Svet » Region » Šmit: Povlačenje RS iz ustavnopravnog poretka BiH imalo bi posledice i bilo bi kažnjeno\nVisoki predstavnik u BiH Kristijan Šmit izjavio je da Republika Srpska nema zakonsko uporište da se jednostrano povuče iz ustavnopravnog poretka BiH i da bi takvi potezi bili kažnjeni.\n„Svi pokušaji da se ugroze institucije utiču na stabilnost BiH i entiteta. Rekli smo da će to imati posledice i to je naš stav. Upravni odbor Saveta za primenu mira (PIK) je istakao svoju podršku korišćenju svih ovlašćenja koja su na raspolaganju visokog predstavnika. Za početak, istakli smo uslovljavanje finansijske podrške, kao i upotrebu sankcija“, rekao je Šmit na konferenciji za novinare posle sastanka UO PIK-a.\nOn se zahvalio članovima PIK-a, za kako je kazao, punu podršku njegovom mandatu u BiH.\n„PIK je još jednom istakao da je BiH suverena država koja se sastoji od dva entiteta, ali to im ne daje pravo na jednostrano otcepljenje od BiH. Mislim da je to dobro poznato, ali ponekad je to dobro i ponoviti jer se čini da neki to zaboravljaju“, kazao je Šmit.\nIstakao je da je ekonomska situacija u BiH lošija u odnosu na ostale zemlje u okruženju, ocenivši da investitori ne žele da ulažu u zemlju u kojoj nema političke stabilnosti.\nPrema njegovim rečima, oni koji po čitav dan govore o Ustavu i Dejtonu, a ne kažu šta bi trebalo uraditi kada je u pitanju poboljšanje ekonomske situacije u zemlji.\nU Sarajevu je održano dvednevno zasedanje političkih direktora UO PIK-a, u kojem nisu učestvovali predstavnici Rusije.\nLični stavovi • danas 18:38\nKada je u pitanju aktuelna Vlada 4. februara će sve biti gotovo, kazao je juče potpredsednik Vlade i lider GP URA Dritan Abazović dodajući da ako neko želi da takne ustavni poredak imaće adekvatan odgovor.\nSrpski član Predsedništva BiH Milorad Dodik hrvatski je sagovornik...


TotalCar.rs » Mercedes priprema novi podbrend – rivala BMW-ovom “i” odeljenju\nMercedes priprema novi podbrend – rivala BMW-ovom “i” odeljenju\nEko, elektro, Mercedes-Benz, novo, TOP\nDirektor prodaje i marketinga Mercedesa Ola Kalenius otkrio je da ova kompanija razmatra osnivanje novog podbrenda koji bi bio rival BMW-ovom “i” odeljenju.\nOn je rekao da mu se ova ideja zaista dopada, a da bi se u fokusu novog pobdrenda nalazili modeli sa alternativnim pogonom. No, on ipak smatra da bi Mercedes najpre trebalo da se fokusira na svoje plug-in hibridne i električne modele pre uvođenja novog podbrenda.\nMercedes će, prema Kaleniusovim rečima, imati tri električna modela u ponudi do kraja ove godine, a to su naredna generacija B-Klase Electric Drive i dva Smarta sa nultim emisijama štetnih gasova. U planu je GLC F-CELL vozilo na vodonik koje je planirano za 2017. godinu, a do njenog kraja možemo očekivati još 10 plug-in hibridnih modela u ponudi nemačkog proizvođača.\nKalenius kaže da bi lansiranje novog ekološki usmerenog podbrenda moglo da se desi odmah nakon uvođenja pomenutih auotmobila, s obzirom na to da ova kompanija svakako namerava da uloži ogromne resurse u takve automobile. Osim toga, takva investicija imala bi ogroman uticaj na kompletnu liniju proizvoda Mercedesa.\nNjihov glavni rival – BMW – pre nekoliko dana je objavio da namerava da napravi električno, autonomno vozilo koje će biti deo njegove “i” linije. Njega možemo očekivati tek 2021. godine, kada bavarska kompanija planira da donese “novu generaciju električne mobilnosti na puteve”.\nŠpijunske fotke: Maserati Ghibli (2015)


pink.rs | Dačić: Od 1. jula konkretnije o međustanačkom dijalogu\nPredsednik Skupštine Srbije Ivica Dačić najavio je da će se od 1. jula konkretnije znati planovi i agenda za nastavak međustranačkog dijaloga u Srbiji.\nDačić je novinarima u Briselu rekao da su ga posrednici Vladimir Bilčki, Tanja Fajon, Edurad Kukan i Knut Flekenštajn na jučerašnjem sastanku informisali da još čekaju odobrenje Evropskog parlamenta za putovanja van EU.\nDačić je u ime Republike Srbije ponovio spremnost da se organizuje međustranački dijalog i da se u dobroj volji saslušaju svi predlozi i proceni šta je realno da bude prihvaćeno.\n"Skrenuo sam pažnju da međustranački dijalog stranke ne treba da shvate kao način za dolazak na vlast, jer to nije fontana želja već taj razgovor može da bude uspešan samo ako je realan i ako su predlozi održivi i ostvarivi", poručio je Dačić.\nOn je dodao da je posrednike EP informisao o toku međustranačkog dijaloga sa onim strankama koje ne žele učešće stranaca u razgovorima uz konstataciju da je na tim sastancima vladala korektna i radna atmosfera i da su pređene gotovo sve planirane teme.\nPosrednici EP su Dačiću prenili da su održali 15 onlajn konsultacija u pripremnom periodu pred drugu fazu međustranačkog dijaloga u Srbiji.\nDAČIĆ O MEĐUSTRANAČKOM DIJALOGU: Dinamika zavisi od EP, konsultacije će se voditi od 19. do 22. aprila\nDačić: Vlast konstruktivna u dijalogu s opozicijom


“Želimo da pokažemo dobru volju i da ostavimo neko vreme Prištini da promene svoje loše odluke, ako ne budu želeli donosićemo mere u cilju zaštite Srbije” – Naši u svetu\n“Želimo da pokažemo dobru volju i da ostavimo neko vreme Prištini da promene svoje loše odluke, ako ne budu želeli donosićemo mere u cilju zaštite Srbije”\nObjavljeno 21/09/21 u 13:00\nFOTO: TANJUG/ STRAHINJA ACIMOVIC/ bg\nPredsednik Srbije Aleksandar Vučić rekao je danas da će mere prema Prištini Srbija razmatrati i u nekoliko narednih dana i zatim sa njima izaći.\n“Želimo da pokažemo dobru volju i da ostavimo neko vreme Prištini da promene svoje loše odluke, ako ne budu želeli mi ćemo donosti mere u cilju zaštite Srbije ” rekao je Vučić posle sednice Saveta za nacionalnu bezbednost.\nOn je rekao da je o tome obavestio članice Kvinte, kao i predstavnike EU.\n“Sve sma im u lice rekao. Srbija neće prihvatati politiku svršenog čina da nečija kriminalna akcija dobije pravnu legalizaciju i legitimizaciju, a nasiljem možete šta hoćete, ali bez pečata Srbije”, poručio je Vučić.\nOn je istakao da na fizičko nasilje mora da reaguje NATO, a ako ne reaguje NATO poručuio je da to ne znači da će više biti pogroma našeg stanovništva, ni Oluje ni Bljeska.\nTrazimo od EU da za mesec odgovori ima li Briselskog sporazuma\nBEOGRAD, 21. septembra (Tanjug) – Od Evorpske uniji tražićemo u roku od mesec dana da nam odgovori da li Briselski sporazum postoji ili ne, a i njihovo ćutanje biće odgovor da taj sporazum ne postoji, izjavio je danas predsednik Srbije Aleksandar Vučić.\nNa konferenciji za medije nakon sednice Saveta za nacionalnu bezbednost, a navodeći zaključke sa te sednice, istakao je da je to jedan od uslova Srbije za nastavak dijaloga.\n“Tražićemo od predstavnika EU hitan odgovor da li Briselski sporazum postoji, kada će biti formirana Zajednica srpskih opština, i taj odgovor ćemo tražiti u narednih mesec dana. I njihovo ćutanje biće znak da Briselski sporazum ne postoji i da ne žele formiranje ZSO”, rekao je Vučić.\nPodsetio je da je suština tog sporazuma i bila da se formira ZSO.\nVučić je naglasio i da je će jedan od uslova za nastavak dijaloga u Briselu biti povalčenje svih trupa sa severa KiM.\n“Tražimo povratak na pređanšcnje stanje, a onda idemo u Brisel”, rekao je Vučić.\nIstiče i da Srbija poziva EU, Veliku Britaniju i SAD da utiču na Pirštinu da poništi protivpravnu presudu Ivanu Todosijeviću.\n“To smatramo sledećim mogućim razlogom za veliku krizu, možda najveću do sada”, rekao je Vučić.\nTom presudom su, ističe Vučić, direktno prekršili Briselski sporazum, jer je u veću sudija trebalo da bude dvojica Srba i jedan Albanac.\nVučić naglašava da takvo veće nikada nije ni bilo formirano.\n“Ili će Priština ukinuti tu presudu ili smo dobro razumeli da Priština ima podršu za iseljavanje Srba i srpskih porodica, i u skladu sa tim ćemo reagovati drugačije”, rekao je Vučić.\nKaže i da Srbija zahteva da budu obezbeđene licence za snabdevanje struje dve srpske kompanije.\nPredsednik je naglasio da će u međuvremenu, dok traje kriza na severu Kosova, Srbija naći način da pomogne svom narodu i da će najvažnijih namirnica za normalan život biti.\nOdbio sam predlog Kvinte, jer ne dozvoljavam poniženje Srbije\nBEOGRAD, 21. septembra (Tanjug) – Predsednik Srbije Aleksandar Vučić izjavio je danas da je odbio predlog za kompromisno rešenje za situaciju na severu Kim koje je dobio od Kvinte jer je, kako kaže, sit politike svršenog čina.\nNa konfereniciji za medije nakon sednice Saveta za nacionalnu bezbednost, Vučić je kazao da su tokom jučerašnjeg dana, a i jutros u razgovoru sa predstvnicima Kvinte i da je dobio predlog kako bi trebao da izleda kompromisno rešenje.\n“Prezueo sam tu odgovornost na sebe i odbio sam taj predlog, jer nije kompromisno rešenje, jer bi unižavalo Srbiju. To je rešenje kojim bi 70 odsto onoga što su nameravali da rade Albanci hteli da rade na administrativnoj liniji oni bi zaboravili, ali bi uveli 20 do 30 odsto mera i to bilo kompromisno rešenje i to sam odbio”, rekao je Vučić.\nPonovio je da je “sit politike svršenog čina” i poručio da tako ne može da se razgovara sa Srbijom.\nVučić je istakao da su i članovi Saveta za nacionalnu bezbednost podržali njegovu odluku.\nLajen: Važno pronaći održivo prijateljsko rešenje; Vučić: Hvala na razumnim rečima po…\nVučić Stoltenbergu povodom situacije na KiM: Srbija ničim nije ugrozila mir\n“Ram mi je obećao da će da dovede još jednu veliku filmsku ekipu”: Vučić…\nŠta će predsednik Srbije pokloniti nemačkoj kancelarki: Za Merkel od Vučića pirotski…


7. SARAJEVO MARKETING SUMMIT Od kriznog do marketinga uspjeha i budućnosti - InStore.ba\nHome Marketing 7. SARAJEVO MARKETING SUMMIT Od kriznog do marketinga uspjeha i budućnosti\nMarketing i prodaja ne smiju biti na distanci, i sada više nego ikada marketari trebaju biti potpora prodaji i njihivm prodajnim programima. Da li su kompanije i brendovi spremni za nadolazeću recesiju, i da li imaju većpripremljene planove i taktike kako spremni dočekati nove izazove?\nPoseban fokus kroz cjelodnevni bogati program bit će o temi i marketing aktivnostima nakon COVOD-19, kroz sve grane i alate marketinga.\nGovornici koji će obilježiti ovogodišnju konferenciju domaći su i regionalni marketing stručnjaci, predstavnici vodećih regionalnih i internacionalnih kompanija, koji će na svojim primjerima i dobrim praksama proći kroz alate i taktike koje su koristili i dobro iskoristili u vrijeme krize, kako će iste koristiti dalje, te što to dobro donosi njihovom biznisu.\nMaruša Hrovat ( Luna TBWA), Ethem Numić (AS Holding), Jasmin Marić (Olx.ba), Anna\nAlbinsson (Bisnode), Vesna Beganović (Via Media), Vesna Vlašić Jusupović (Mc Cann Sarajevo), Zvezdana Žujo (Communis Sarajevo), Nedžad Tucaković (New Event), Martina Jakešević (Mercator BH), Marina Nevrt (Orbico Beauty), Kenan Hadžić (ESP BH – OPA), Maja Arslanagić (EFSA), Melika Husić (EFSA), Selma Kadić Maglajlić (Copenhagen Business School).\nOno što je iznimka ove godine, kotizaciju plaća kompanija, i u istoj je uračunato fizičko prisustvo direktora marketinga + link za online praćenje konferencije za marketing tim ili cijelu kompaniju.\nPRIJAVI se na: www.marketing-summit.ba\nPrevious articleKompanija Altermedia dobitnik certifikata “Platinasta bonitetno izvrsna kompanija”\nNext articleOTVORENO NOVO PRODAJNO MJESTO MERCATORA U TRAVNIKU


VojvodinaCafe - Manifestacija Noć Muzeja 19. maja\nManifestacija "Noć Muzeja" 19. maja\nVest objavljena: 06.05.2012 11:46\nUlaznice za šestu novosadsku "Noć muzeja" mogu od danas da se kupe po ceni od 350 dinara, dok će na dan manifestacije 19. maja koštati 400 dinara, saopštili su organizatori.\nUz svaku kupljenu ulaznicu dobija se katalog - vodič kroz novosadsku "Noć muzeja", koji obuhvata opise sadržaja, mape lokacija po zonama, informacije o pratećim dešavanjima i posebnim satnicama. Jedna ulaznica važi za svih 50 lokacija u Novom Sadu, a ulaz je besplatan za decu mlađu od sedam godina kao i za starije od 70 godina.\nPosetioci novosadske "Noći muzeja" karte mogu da kupe u poslovnicama OTP banke na Bulevaru Mihajla Pupina 6, Bulevaru oslobođenja 80, u Rumenačkoj 1 i na Bulevaru oslobođenja 127. Kupce ulaznica u poslovnicama OTP banke očekuju iznenađenja.\nUlaznice je moguće kupiti u Turističko-informativnom centru u Ulici Modene 1, kao i na prodajnim mestima CARDS Service u Tržnom centru "Sad Novi Bazaar", knjižarama "Laguna" (Kralja Aleksandra 3), "Vulkan" (Zmaj Jovina 24, u Tržnom centru "Merkator"), a omogućene su i on-lajn rezervacije i kupovina na www.tickets.rs.


OTVORENI SASTANAK SA ODBORNICIMA SO NEVESINJE\nNEVESINJE: U okviru projekta „Jačanje uloge mjesnih zajednica“, koji u BiH zajednički sprovode vlade Švedske i Švajcarske, Fondacija za razvoj i demokratiju organizovala je danas u kabinetu predsjednika SO Nevesinje otvoreni sastanak/tribinu sa odbornicima Skupštine opštine .\nSastanku su prisustvovali predstavnici opštinske vlasti i Razvojnog programa Ujedinjenih nacija (UNDP) koji su u dijalogu s odbornicima razmatrali pitanje uključivanja mjesnih zajednica u proces donošenja skupštinskih odluka, institucionalnog jačanja uloge MZ i unapređenja saradnje SO sa mjesnim zajednicama na području Nevesinja.\nDosadašnja praksa SO Nevesinje pokazala je da predstavnici MZ aktivno učestvuju u njenom radu i da nisu imali problema u ostvarivanju ciljeva koji su u interesu građana.\nNivo saradnje opštinske vlasti sa mjesnim zajednicama na visokom je nivou i podržan mnogobrojnim mehanizmima komunikacija koji su prošli skupštinsku proceduru i koji se u praksi primjenjuju, a u Pravilniku o unutrašnjoj organizaciji i sistematizaciji radnih mjesta postoji i sistematizovano radno mjesto koordinatora za mjesne zajednice.\nPodsjećamo da je Opština Nevesinje prva u BiH diplomirala u projektu „Lokalno je primarno“kada su tokom trogodišnjeg programa uspješno sprovedeni zahtijevi za standardizacijom procedura predlaganja i donošenja odluka s posebnim naglaskom na uključivanje građana u proces odlučivanja.\nProjekat„Jačanje uloge mjesnih zajednica“ obuhvatio je 6 mjesnih zajednica na teritoriji Nevesinja-Luka, Bijenja, Pridvorci, Drežanj, Kifino Selo i Zovi Do, a koje su dobile računarsku opremu vrijednu više od 16.000 maraka.\nNakon sastanka sa odbornicima upriličen je i susret sa građanima i novoizabranim predsjednicima savjeta mjesnih zajednica.


Pik važi za novinara koji je izuzetno upućen u košarkaška dešavanja, a nakon što su puleni Dejana Radonjića "ponosu Izraela" očitali lekciju u Tel Avivu, imao je samo jednu, jasnu poruku.\n"Glasam za Zvezdu na NBA Ol-staru", napisao je na Tviteru.\nOčito da je ponesen NBA euforijom oko utakmice "svih zvezda" poželeo da i beogradske crveno-bele vidi u toj konkurenciji s ozbirom na to kakve partije pružaju.\nZvezda je hit Evrolige, sa učinkom 10-8 drži sedmo mesto na tabeli i sanja o plasmanu u top 8 koji je sve bliži. Velikani padaju redom, posle Makabija srpski i regionalni prvak gostuje Baskoniji narednog utorka, dok dva dana kasnije dočekuje Panatinaikos u grotlu hale "Aleksandar Nikolić.


Srbija u maju počinje graditi HE “Buk Bijela” na Drini, uskoro i aerodrom u Trebinju – RTV BPK\nSrbija u maju počinje graditi HE “Buk Bijela” na Drini, uskoro i aerodrom u Trebinju\n30. Aprila 2021.\tRegija\nPremijerka Srbije Ana Brnabić najavila je na današnjoj sjednici Skupštine Srbije da će zajednička sjednica vlada Srbije i Republike Srpske biti održana 17. maja u Banjoj Luci.\nOdgovarajući na poslanička pitanja, Brnabić je rekla da je 17. maj dan kada se konačno kreće u realizaciju zajedničke hidroelektrane “Buk Bijela”.\n“Tada će biti postavljen kamen temeljac za hidroelektranu “Buk Bijela”, a najvjerovatnije krajem jula konačno će biti otvoren most “Bratoljub”, između Bratunca i Ljubovije.\nBrnabić je dodala da će na zajedničkoj sjednici vlada ponovo biti pokrenuta dinamika oko mnogih projekata, posebno strateških, kao što je Aerodrom Trebinje.\n“Aerodrom Trebinje je izuzetno važan strateški projekat, nadam se da ćemo krenuti u izgradnju sledeće godine. Tu smo mi već odvojili znatna sredstva za eksproprijaciju. To je aerodrom koji će biti u stopostotnom vlasništvu Srbije, ali će mnogo značiti ne samo za Republiku Srpsku, nego i za čitavu BiH”, rekla je Brnabić.\n“To je jedna od važnih tema za narednu zajedničku sednicu vlada, a onda i konkretni projekti i podrška za četiri opštine Dubica, Kostajnica, Drvar i Nevesinje. Tako da 17. maja ponovo smo tamo i razgovaramo konkretno šta možemo da uradimo”, dodala je premijerka Srbije.


Radulović za Srbin Info o kandidatu opozicije, nacionalnom identitetu i dve najveće greške Srbije u novijoj istoriji - Dosta je bilo\nLider pokreta “Dosta je bilo” Saša Radulović gostovao je u intervjuu na jutjub kanalu Srbin Info, gde je izneo brojne stavove pokreta na aktuelne teme, a bilo je reči o istoriji i nacionalnom identitetu Srbije kao tački okupljanja svih političkih opcija, bez obzira na stranačke boje i pripadnost.\nOsvrnuvši se na predlog Skupštine slobodne Srbije (SSS) o tome da se predsednički kandidat opozicije izabere tako što će se organizovati “izbori unutar opozicije”, pa će kandidat sa najvećom podrškom među opozicionim biračkim telom biti protivkandidat Aleksandru Vučiću na predsedničkim izborima, Radulović je kazao da takva stvar već postoji i da se ona jednostavno zove – prvi krug predsedničkih izbora.\nPodsetio je da su izbori u junu 2020. godine, kao i svi pre njih, bili falsifikovani i da je DJB to dokazao kontrolom ¼ biračkih mesta. Radulović je dodao da nijedna druga politička opcija nije htela da učestvuje u dokazivanju izborne krađe, a da je to bila tema na kojoj je mogla da padne vlast. “Teme koje obaraju vlast su teme koje rezonuju kod biračkog tela koje glasa za vlast”, kazao je on i konstatovao da pitanja koja okupljaju isključivo “krug dvojke” i izvode ih na ulicu nemaju dovoljan potencijal da poljuljaju poziciju režima.\nBilo je reči o nerazumnim kovid merama Vlade, sa posebnim osvrtom na obrazovanje, gde je Radulović zaključio da smo dozvolili da zbog straha za sopstvene “životiće”, kako je rekao, dovodimo u pitanje obrazovanje i budućnost čitavih generacija.\n“U novijoj istoriji Srbija je napravila dve katastrofalne greške – potpisivanje tajne konvencije sa Austrougarskom 1881. godine od strane kneza Milana Obrenovića i pravljenje Jugoslavije 1918. godine” – izjavio je lider DJB i obrazložio ove tvrdnje nizom istorijskih činjenica koje su usledile iza ovih događaja, a od kojih Srbija vuče posledice sve do danas.\nOznakeTV gostovanje Naslovna-traka Naslovna-centar


Aelius ponudio 16 miliona evra za Galeniku - Bizlife.rs\nAelius ponudio 16 miliona evra za Galeniku\n14:37 Beograd, 26/10/2017\nKompanija Aelius iz Luksemburga ponudila je 16 miliona evra za kupovinu za 93,7 odsto ukupnog kapitala Galenike, saopštilo je danas Ministarstvo privrede Srbije nakon otvaranja finansijske ponude tog ponudjača.\nKako je saopšteno, Komisija je konstatovala da je ponuda podneta u skladu sa javnim pozivom i da ispunjava sve propisane uslove, i donela Odluku kojom predlaže Ministarstvu privrede da Aelius proglasi kupcem kapitala.\nAelius, inače povezano lice EMS S/A Brazil, jedini je učesnik koji je ispunio sve uslove za učešće u procesu privatizacije Galenike.\nKako se dodaje, kupac će biti u obavezi da, pored iznosa od 16 miliona evra na ime kupoprodajne cene, uplati i iznos od 25 miliona evra na ime izmirenja obaveza prema bankama, kao i iznos od dodatnih 200 evra po godini staža za zaposlene koji su se opredelili za dobrovoljni socijalni program.\nTakodje, kupac je u obavezi da u naredne dve godine na ime obavezne investije uloži 5,525 miliona evra u Galeniku, kao i da broj zaposlenih na neodredjeno vreme ne spušta ispod 900.\nMinistarstvo privrede Srbije je 1. septembra raspisalo tender za prodaju 93,7 odsto kapitala Galenike, a početna cena na javnom nadmetanju je jedan evro uz obavezu kupca da uplati i 25 miliona evra za pokriće bankarskih dugova te kompanije.\nprodaja galenika Aelius\nPingback: Knežević očekuje da Galenika duplira broj radnika - Bizlife.rs


EXPRES - Joksimović: Srbija za svaku inicijativu koja vodi rešenju\nJoksimović: Srbija za svaku inicijativu koja vodi rešenju\nBEOGRAD - Ministarka bez portfelja zadužena za evropske integracije Jadranka Joksimović očekuje da će na današnjem samitu lidera država balkanske rute kojom izbeglice stižu u EU u Briselu biti predočeno zajedničko rešenje kako bi Srbija, iako nije članica Unije, mogla da definiše svoje učesće u tom rešenju.\n"Jedna smo od prvih, ako ne i jedina zemlja, koja je pripremila plan u slučaju većeg priliva migranata. Pripremljeni idemo na sastanak i očekujemo zajedničko rešenje da bismo mogli da definišemo našu ulogu u njemu", rekla je Joksimović gostujući na TV Pink.\nPrema njenim rečima, u najvećem problemu su zemlje koje su krajnje odredište migranata, a Srbija razume da nije najviše pogođena i pokazuje dobru volju da pomogne, koliko može.\nDodala je i da je taj sastanak važan jer zemlje EU već nekoliko meseci lutaju u traženju sveobuhvatnog zajedničkog rešenja, što je imperativ.\nOna je istakla i da nema bojazni da će Srbija postati bilo kakav čep ili prostor na kojem će ođednom biti na stotine hiljada izbeglica.\nTaj scenario ne postoji, dodala je Joksimović i ukazala da određeni broj izbeglica Srbija može da prihvati, shodno kapacitetima, ali da ti ljudi ne mou da budu zadržavani tgamko gde ne žele da budu i da je zato važno prisustvo srpskog premijera Aleksandra Vučića na samitu u Briselu.\nOna je dodala da će Srbija u svim prihvatnim centirma širom zemlje imati još 1.600 mesta za izbeglice.\nGovoreći o Vučićveom učešći na Samitu šefova država i vlada iz redova Evropske narodne partije u Madridu, ministarka je ocenila da je bilo veoma uspešno i da je premijer bio uvažen na najvišem nivou i imao vrlo zapaženo izlaganje.\nOna je istakla da je realan rok da se do kraja godine otvore dva poglavlja - 35, koje se odnosi na primenu Briselskog sporazuma, i Poglavlje 32.\nJoksimović je istakla da poglavlje 32 nema veze sa uvođenjem sankcija Rusiji, već se ono odnosi na borbu protiv korupcije, javne finansije i finansijsku kontrolu.\nGovoreći poslednjim istraživanjima, koja pokazuju da 57 odsto građana podržava put Srbije u Eu, Joksimović je rekla da je očekivano da ta podrška varira, naročito nakon aplikacije Kosova za članstvo u Unesko, a da će stepen podrške EU porasti kada se otvore prva poglavlja.\nMore in this category: « Srbija neće dizati zidove pred migrantima\tČanak: Tomislav Nikolić treba da ode »


Advokati nezadovoljni pregovorima - Ozonpress :: internet portal\nTag: Advokati, Jasmina Milutinović\nAdvokatura smatra da su neuspešni prošlonedeljni pregovori sa Ministarstvom pravde koji su danas okončani, jer nisu usvojeni zahtevi advokata koji se tiču izmena Zakona o javnom beležništvu, ali ne isključuje mogućnost njihovog nastavka.\nZa ponedeljak je zakazana Skupština Advokatske komore Srbije na kojoj će se delegati iz svih komora u njenom sastavu izjasniti, odnosno glasati o daljem toku protesta, koji traje već tri meseca u celoj Srbiji.\nJedan od članova pregovaračkog tima AKS Jasmina Milutinović, koja je i predsednica Advoaktske komore Čačak, rekla je danas da ministarstvo smatra da advokatura ne može dobiti više od izmena Zakona koje su donete u novembru .\n„Njihov stav je da su tim izmenama učinili dovoljan ustupak advokaturi – davanjem mogućnosti za sastavljanje ugovora o prometu nepokretnosti koji se posle solemnizuju kod javnog beležnika. Pričali smo samo o potrebi redefinisanja solemnizacije odnosno načina overe“, precizirala je ona.\nPonuđena je međutim izmena odredbe po kojoj se u slučaju odbijanja overe od strane javnog beležnika žalba izjavljuje Komori javnih beležnika i ponuđeno da se žalbe izjavljuju Osnovnom sudu, na čijem službenom području javni beležnik obavlja svoju delatnost.\nMilutinović je ukazala da je suština ponuđenog da javnobeležnički zapis i dalje ostaje forma za ugovore o prometu nepokretnosti, izuzev ugovora o poklonu, što je jedini ustupak, kada su u pitanju ugovori iz člana 82 , kao i opstanak solemnizacije za ugovore o prometu nepokretnosti.\nPrema njenim rečima, glavni zahtev advokature – da se ugovori samo legalizuju odnosno overavaju potpisima, nije prihvatljiv za ministarstvo u ovoj fazi pregovora.\n„Mi ovu fazu pregovora ocenjujemo kao neuspešnu. Danas imamo sednicu UO AKS a u ponedeljak skupštinu AKS. Nakon toga ćemo odlučiti o daljem toku eventualnih pregovora i našeg protesta“, napomenula je Milutinović.\nAdvokati su na skupštini 13. septembra doneli odlku da četiri dana kasnije otpočnu protest sa obustavom rada do ispunjenja zahteva za izmene Zakona o javnom beležništvu, regulisanje paušalnog oporezivanja i smenu ministra pravde.\nPregovori o zahtevima advokata sa Ministarstvom pravde vođeni su u više navrata, ali nisu doveli do obustave štrajka advoakta.\nNa predlog Ministarstva pravde, Zakon o javnom beležništvu izmenjen je u novembru tako što je ukinut monopolističcki položaj javnog beležnika za sastavljanje ugovora o prometu nepokretnosti. Tim izmenama utvrđena je mogućnost da to rade građani sami ili uz pomoć advokata, u kom slučaju se notarska usluga za solemnizaciju ugovora naplaćuje 60 odsto od pune cene koja se plaća kada ugovor sastalja javni beležnik u formi javnobeležničkog zapisa. Nedavno je na predlog istog ministarstva Vlada izmenila Uredbu o paušalnom oporezivanju u skladu sa zahtevima advokature.\nMinistarstvo pozvalo advokate da sutra opet nastave razgovor\nMinistarstvo pravde pozvalo je danas predstavnike stručnog tima Advokatske komore Srbije da nastave pregovore sutra povodom rešavanja zahteva advoakture na sastanku u Ministarstvu pravde.\nS obzirom da je AKS prekinula današnji sastanak, Ministarstvo pravde u dobroj veri da do dogovora dođe, pozvalo je još jednom predstavnike stručnog tima da nastave razgovore 21. decembra u Ministarstvu pravde, navodi se u saopštenju Ministarstva.\nMinistarstvo, kako se dodaje, izražava uverenje da su sastanci stručnog tima, koji su održani prethodnih dana, doneli uverenje da razgovori o problemima advokature mogu biti sadržajni, otvoreni i iskreni.\nRanije danas nakon prekida pregovora advokatura je saopštila da su oni neuspešni, jer nisu usvojeni zahtevi advokata koji se tiču izmena Zakona o javnom beležništvu, ali nije isključena mogućnost njihovog nastavka.\nJanko 20/12/2014 u 20:59 Odgovorite\nPodrška advokatima u ostvarenju opravdanih zahteva i predloga.\nDane 22/12/2014 u 11:07 Odgovorite\nKoliko čuo ni TITO nije udarao na šofere i advokate ?!


Projekti psihosocijalne podrške za decu i mlade\nObuke za stručnjake iz oblasti obrazovanja i vaspitanja i stručnjake iz pomažućih profesija\nUdruženje gradjana Susret je nestranačko, nevladino i neprofitno udruženje osnovano 1999. godine koje:\nKreira i realizuje projekte psiho-socijalne podrške za ugrožene grupe građana a posebno decu i mlade\nRealizuje obuke za stručnjake iz oblasti obrazovanja i vaspitanja i stručnjake iz pomažućih profesija\n(nastavnike, učitelje, vaspitače, psihologe, pedagoge, defektologe i psihoterapeute)\nRealizuje individualnu i grupnu psihoterapiju i savetovanje\nIzvodi treninge u oblastima upravljanja ljudskim resursima u poslovnim sistemima\nTimovi naše organizacije su od osnivanja bili autori i nosioci projekata psiho – socijalne podrške namenjene ugroženim grupama, a posebno deci i mladima. Udruženje građana Susret je organizacija koja se sistematski bavi decom i mladima a naročito vulnerabilnim grupama dece i mladih koji se nalaze u situaciji rizika po normalan psiho-socijalni razvoj kao što su: deca i mladi lišeni roditeljskog staranja, izbegla i raseljena deca i mladi, deca i mladi žrtve nasilja u porodici.\nUdruženje gradjana Susret je član mreže European Play Association (e.p.a.) koja okuplja organizacije iz 17 zemalja, a čiji je cilj promocija IGRE kao metode rada sa ugroženom decom i kao sredstvo konstruktivne komunikacije izmedju različitih grupa, nacija i pojedinaca (moto e.p.a. «Building Bridges Playfully»). Takodje Susret je i član mreže Reformski obrazovni krugovi - mreže lokalnih organizacija čiji je cilj promocijia modernog obrazovanja i očuvanje i dalji razvoj postignuća u oblasti Reforme obrazovanja u Srbiji.\nSve aktivnosti koje Susret izvodi su interaktivne i u potpunosti prilagođene potrebama i karakteristikama ciljne grupe, odnosno učesnika Susretovih programa. Najčešća forma rada su radionice, koje pored uobičajenih elemenata, imaju naglašenu psihoterapijsku komponentu. Radionice se organizuju u malim i srednjim grupama (8 -10 ili 15 -20 učesnika). Svi članovi grupe su ravnopravni i aktivno učestvuju u akciji, uključujući i voditelje grupe. Grupni rad zahteva atmosferu poverenja, otvorenosti i međusobnog poštovanja, što se postiže upoznavanjem sličnosti i različitosti između članova grupe. Kroz grupno iskustvo brže učimo o sebi i svojim odnosima sa drugima, usavršavamo socijalne veštine kao što su saradnja i konstruktivna komunikacija.Grupu najčešće vode dva voditelja.U okviru programa namenjenih vulnerabilnim grupama dece i mladih psihoterapijski pristup omogućava rad na prevazilaženju traumatskih iskustava. Pored toga, jedan od glavnih ciljeva ovog rada je jačanje i razvijanje kapaciteta i unutrašnjih snaga dece i mladih, odnosno njihove rezilijentnosti. Susret teži da decu i mlade - žrtve nepovoljnih životnih okolnosti (izbegla, raseljena deca i mladi kao i deca i mladi bez roditeljskog staranja i deca žrtve nasilja u porodici) osnaži i podrži u dostizanju ispunjenog i bogatog življenja.\nPsihoterapijske tehnike koje Susret koristi u svom radu sa decom i mladima su psihodrama, grupna analiza i porodična sistemska terapija.\nSusret takođe deluje na društvenu zajednicu u pogledu potrebe da se ona aktivnije uključi u razrešavanje teškoća sa kojima se ove grupe dece i mladih sreću. Susret veliki značaj daje aktivnostima na afirmaciji vulnerabilnih grupa dece i mladih sa ciljem njihove istinske socijalne integracije.\nGeneralno uzevši, programi Susreta imaju za cilj i promociju vrednosti civilnog društva.\nSusret je razvio i izvodi obuke namenjene profesionalcima koji rade sa decom i mladima koje imaju za cilj unapređjenje veština i povećanje znanja zaposlenih u obrazovanju i socijalnoj zaštiti u pogledu razvojnih potreba dece, metoda interaktivnog učenja, grupnog rada i konstruktivne komunikacije. Takođe, Susret organizuje specijalizovana predavanja i obuke za stručnjake iz pomažućih profesija (psihoterapeti, socijalni radnici, defektolozi, psiholozi) sa težištem na upotrebi psihoterapijskih metoda u radu sa posebno vulnerabilnim ili traumatizovanim kategorijama korisnika.\nTreninzi namenjeni profesionalcima koji rade sa decom i mladima (nastavnici, psiholozi, pedagozi) organizuju se u školama i predškolskim ustanovama u ciklusima. Grupe broje između 15 i 20 učesnika a vode ih trenerski par. Treninzi se sastoje iz predavanja i prezentacija, diskusija i individualnih i grupnih vežbi. Sve teme pokrivene su radnim materijalima i edukativnim materijalima (priručnicima) za svakog učesnika. Treninzi se evaluiraju od strane učesnika a efekti se prate od strane trenera kroz duži vremenski period. U cilju povećanja efikasnosti treninga Susret nudi učesnicima treninga kontinuiranu superviziju i ciljane konultacije po potrebi.\nSusret organizuje i periodične obuke/radionice i predavanja za profesionalce iz pomažućih profesija koji rade sa posebno vulnerabilnim i traumatizovanim osobama. Na primer, radionice i predavanja nude znanja i veštine u oblasti pružanja psihosocijalne podrške i primene elemenata psihoterapije u radu sa decom i mladima koji ispoljavanju psihosocijalne smetnje, osobama traumatizovanim ratom i izbeglištvom, decom bez roditeljskog staranja, žrtvama nasilja u porodici, osobama sa invaliditetom i njihovim porodicama.\nOve radionice i predavanja mogu se organizovati kada postoji dovoljan broj zainteresovanih za određenu temu a u dogovoru sa predavačima Susreta. Radionice se odvijaju u grupama od 8-15 učesnika. U cilju povećanja stečenih znanja i veština Susret nudi učesnicima radionica i predavanja kontinuiranu superviziju i ciljane konultacije po potrebi.\nVažna profesionalna delatnost članova Susreta je i psihoterapija. Psihoterapija je naučna disciplina koja omogućava prevazilaženje psiholoških teškoća u funkcionisanju pojedinca kao i jačanje i razvoj zdravih kapaciteta ličnosti i unutrašnjih snaga.\nU okviru udruženja možete dobiti podršku kroz sledeće psihoterapijske modalitete:\nPsihodramska terapija (grupna)\nPsihoterapeuti Susreta su edukovani kroz evropski prepoznate trening škole u Srbiji i Crnoj Gori i nosioci su Jugoslovenskog sertifikata za psihoterapiju. Istovremeno su i nosioci Evropskog sertifikata za psihoterapiju koji izdaje Evropska asocijcija za psihoterapiju čime su stekli evropske licence za obavljanje psihoterapije.\nTreninzi u oblistima upravljanja ljudskim resursima u poslovnim sistemima\nTreninzi za poslovne sisteme imaju za cilj unapređenje funkcionisanja organizacija u pogledu timskog rada, planiranja vremena, self-menadžmenta, komunikacijskih veština zaposlenih i savladavanja stresa i sindroma izgaranja.\nTreninzi namenjeni poslovnim sistemima zasnivaju se na ekspertizi Susretovih trenera u oblasti grupnog i timskog rada, komunikacije, ljudskih resursa i organizacijskog funkcionisanja. Ovi treninzi se organizuju u svim organizacijama koje teže da unaprede veštine i znanja svojih zaposlenih i funkcionisanje radnih timova i organizacije u celini.\nTreninzi obuhvataju sledeće oblasti: timski rad i izgradnja tima, self-menadžment i planiranje vremena, veštine komunikacije, asertivnost, redukcija stresa i sindroma sagorevanja. Treninzi se sastoje iz predavanja i prezentacija, diskusija i individualnih i grupnih vežbi. Sve teme pokrivene su radnim materijalima i edukativnim materijalima za svakog učesnika. Treninzi se evaluiraju od strane učesnika a efekti se prate od strane trenera kroz duži vremenski period. U cilju povećanja efikasnosti treninga Susret nudi organizacijama posebne konsultativne usluge.\nUdruženje gradjana Susret je do sada podržano od nekoliko međunarodnih donatora. U svom radu sarađuje sa drugim lokalnim nevladinim organizacijama, državnim institucijama, obrazovnim ustanovama, ustanovama socijalne zaštite i lokalnom samoupravom.\nSusret okuplja pojedince - volontere koji podržavaju aktivnosti organizacije\nSusret je član mreža međunarodnih organizacija\nSusret ima dobru saradnju sa medijima.\nIFRC (Međunarodna federacija crvenog krsta i polumeseca)\nCatholic Relief Services (Katolička služba za pomoć)\nBalkan Community Initiative Fund (BCIF)\nEAR (Evropska agencija za rekonstrukciju)\nDom za decu lišenu roditeljskog staranja Jovan Jovanović Zmaj\nMinistarstvo rada zapošljavanja i socijalne politike\nREX, Kulturni centar B92\nVojvode Milenka 4/17\n011 26 25 824\n011 26 86 105\n063 385 209


Pismo žena u crnom - ženama Srebrenice - Žene u crnom\nPismo žena u crnom - ženama Srebrenice\nPismo udruženjima žena Srebrenice\nPridružujemo se vašem opravdanom ogorčenju izazvanom odlukom holandske desničarske vlade da odlikuje 350 vojnika koji su 1995. pasivno posmatrali genocid koji su ga izvršile srpske oružane snage na čelu sa ratnim zločincem Ratkom Mladićem. Zločin u Potočarama ocenjen je kao jedan od najtežih ratnih zločina u 20. veku, a do njega ne bi došlo da su pripadnici holandskog bataljona ispunjavali svoje zadatke zbog kojih su, uostalom, i bili stacionirani u zaštićenoj srebreničkoj zoni. Umesto da štite civilno stanovništvo, dobro plaćeni holandski vojnici čak su i direktno učestvovali u izručenju golorukih civila Mladićevoj fašističkoj soldateski.\nSve je to dovoljan razlog da se bar neko od komandanata holandskog bataljona nađe na optuženičkoj klupi haškog tribunala. No, umesto toga – okićeni su ordenima.\nSve to pokazuje opravdanost poslovice da vrana vrani oči ne vadi: solidarnost među militaristima svih nacija ovim je sramotnim odlikovanjem još jednom je trijumfovala nad osećanjem pravde. Ujedno se time još jednom potvrđuje istinitost etičkog principa Žena u crnom: Ne u naše ime! Ne dajmo se prevariti od svojih! Očekujemo od mirovnog pokreta u Holandiji da se ozbiljno zamisli nad tim principom i da ga počne primenjivati u praksi. Samo na taj način holandsko civilno društvo može smanjiti količinu svoje odgovornosti za holandsko učešće u genocidu.\nMi smo dosledno i stalno ukazivale na zločine koji su svih ovih godina činjeni u naše ime. Smatramo obavezom civilnog društva, a naročito mirovnog pokreta u Holandiji, da učini to isto.\nNastavićemo, kao uvek do sada, pre svega da zahtevamo odgovornost za zločine počinjene u naše ime, da izražavamo saosećanje, solidarnost, poštovanje prema žrtvama zločina, prema njihovim porodicama. Nastavićemo da pružamo podršku žrtvama genocida u Srebrenici. Kao i do sada, sa ženama Srebrenice, srodnicama ubijenih, nastavićemo zajedno da gradimo pravedan mir. Bez istine o svim zločinima, bez kažnjavanja svih zločinaca, bez uvažavanja dostojanstva žrtava, nema ni demokratije ni pomirenja ni pravednog mira.\nZa Žene u crnom – Beograd:\nBeograd, 13. decembar 2006.


U Budvi trenutno boravi 23,93 hiljade registrovanih gostiju, što je sedam odsto više u odnosu na isti prošlogodišnji period, saopšteno je iz budvanske Turističke ogranizacije (TOB).\nMenadžerka TOB-a, Tijana Kotarac, kazala je da je najveći broj turista smješten u hotelima, njih oko 13 hiljada, što je 26 odsto više nego prošle godine.\n"Ove godine najbrojniji gosti iz Rusije, Srbije, Bosne i Hercegovine (BiH), Ukrajine i Turske", rekla je Kotarac agenciji Mina-business.\nOna je, na pitanje sa kojim problemima se ove sezone susreću turistički poslenici, odgovorila da su to velike saobraćajne gužve i dileri na ulicama.\n"Ove godine obezbijedili smo novih 350 parking mjesta u Budvi, a trudimo se da redovnim radom parking službe regulišemo parkiranje na nedozvoljenim mjestima, gdje dolazi do zakrčenja", saopštila je Kotarac.\nOna je dodala da gosti kažu da bi čistoća mogla biti na višem nivou i da pokušavaju da kontrolišu cijene taksi usluga.\nKotarac je rekla da se svake godine trude da turisti ne primjete da bilo šta ne funkcioniše na pravi način.\n"Ponekad je teško da službe koje tokom zimskog perioda servisiraju 20 hiljada građana,\nto isto rade u ljetnjem periodu za 100 hiljada ili više gostiju dnevno", smatra Kotarac.\nOna je kazala da je cilj lokalnoj samoupravi, Turističkoj organizaciji, kompletnoj privredi i građanima da produže trajanje turističke sezone i na taj način rastere jul i avgust, što će sigurno rezultirati i većim zadovoljstvom gostiju.


Krediti za preduzetnike i mala preduzeća\nKratkoročno i dugoročno kreditiranje\nBrzo i efikasno prilagođeno vašem poslovanju\nMala privreda /Krediti za preduzetnike i mala preduzeća\nUvek možete očekivati našu podršku kroz kratkoročno ili dugoročno kreditiranje, a osim brzog i efikasnog servisa, nudimo vam i povoljne kreditne uslove prilagođene vašem poslovnom ciklusu.\nPozajmica po poslovnom računu (overdraft )\nUz pozajmicu po poslovnom računu uspešno ćete rešiti svaki iznenadni problem zato što će na vašem računu uvek biti dostupna sredstva za sve potrebe vašeg poslovanja.\nŠta čini pozajmicu Vojvođanske banke posebnom?\nUkoliko želite da prevaziđete neravnotežu između priliva i odliva sredstava u toku tekućeg poslovanja i da brzo i jednostavno rešite problem likvidnosti, pozajmica Vojvođanske banke je pravo rešenje za vas!\nMaksimalni iznos pozajmice je do 300.000 evra*\nKredit se odobrava u dinarima\nPeriod otplate je do 12 meseci\nPlaćanje kamate je samo na onaj iznos novca i za one dane kada ste koristili pozajmicu.\n* Iznos pozajmice po poslovnom računu zavisi od kreditne sposobnosti\nPrilagodite svoje poslovne potrebe svakodnevnim izazovima na tržištu brzo i efikasno uz revolving kredit Vojvođanske banke! Sredstva kredita koja su vam odobrena, nakon delimične ili potpune otplate možete više puta ponovo koristiti u okviru perioda korišćenja kredita.\nValuta: RSD, EVRO u dinarskoj protivvrednosti i EVRO\nMaksimalni iznos kredita je do 300.000 EVRA*\nPeriod otplate: do 12 meseci\nKorišćenje: raspolažete sredstvima kredita do iznosa odobrenog revolving kredita\n* Iznos revolving kredita zavisi od kreditne sposobnosti klijenta\nPotrebe tekuće proizvodnje zahtevaju stalna ulaganja. Često se odlične šanse za razvoj poslovanja propuste usled nedostatka novca. Zato iskoristite kredit za obrtna sredstva Vojvođanske banke i nesmetano finansirajte obaveze vezane za vaše poslovne aktivnosti.\nPeriod otplate: do 36 meseci\n* Iznos kredita za obrt zavisi od kreditne sposobnosti klijenata\nUkoliko je postojeći kredit koji otplaćujete od podrške poslovanju prerastao u veliko opterećenje i brigu, onda je vreme da ga zamenite novim povoljnijim kreditom!\nNamena: refinansiranje kredita koje koristite kod drugih poslovnih banaka\n- za kredit za obrtna sredstva do 36 meseci\n- za investicioni kredit do 96 meseci\nUnapredite svoj posao koji raste iz dana u dan i učinite ga velikim! Investirajte u neophodnu opremu, poslovni prostor, rekonstrukciju poslovnog objekta. Plaćanje glavnice kredita možete odložiti uz odobren grejs period do godinu dana, a rate možete otplaćivati mesečno ili tromesečno.\nPeriod otplate: do 96 meseci\n* Iznos kredita zavisi od kreditne sposobnosti klijenta\nOkvirna linija je namenjena svim klijentima čije poslovne potrebe u toku godine iziskuju korišćenje proizvoda dokumentarnog poslovanja (garancije i pisma o namerama).\nIznos linije: do 300.000 EVRA* u dinarskoj protivvrednosti\n- do 12 meseci za neobezbeđenu liniju\n- do 36 meseci za liniju obezbeđenu novčanim depozitom\n* Iznos linije zavisi od kreditne sposobnosti klijenta i ponuđenih instrumenata obezbeđenja\nMenice potpisane i overene od strane korisnika i menice potpisane od strane jemca\nU slučaju da postoji povezano pravno lice/preduzetnik – menice potpisane i overene od strane jemca\nDodatni instrumenti obezbeđenja zavise od iznosa za koji klijent aplicira i njegove kreditne sposobnosti.\nUkoliko želite da likvidna sredstva pribavite eskontovanjem menica kreditno sposobnih preduzeća pre njihovog dospeća, na pravom ste mestu!\nEskont menica - Banka eskontuje menice sa kratkoročnim rokovima dospeća za prvoklasne klijente trasante, koje imaoci menica indosiraju na banku punim indosamentom\nMaksimalni iznos do 300.000 EVRA\nPeriod otplate: 12 meseci\nReferentna kamatna stopa NBS\nAktuelne vrednosti Referentne kamatne stope NBS, kao i vrednosti BELIBOR-a i EVRAIBOR-a ažurirane na dnevnom nivou\nKalkulator rate kredita i prikaz plana otplate


Unija žena Srpske: U nedelju zaokružujete za budućnost svoje dece, nema reprize | KoSSev\nUnija žena Srpske: U nedelju zaokružujete za budućnost svoje dece, nema reprize\nSreda 07. jun 2017, 16:55\nIzvor: Radio Kontakt plus/KoSSev\nFoto: Radio Kontakt Plus/Dejan Simićević\nOno što budete zaokružili u nedelju je karta za budućnost vaše dece. Razmišljajte za gde im kupujete kartu. Glas za Srpsku listu je glas za budućnost - poručila je danas u Kosovskoj Mitrovici potpredsednica Srpske napredne stranke, Marija Obradović. Na konvenciji Unije žena Srpske liste u Mitrovičkom dvoru, pored Obradovićeve, govorili su, između ostalih, pomoćnik direktora Kancelarije za Kosovo i Metohiju, Ljubomir Marić, i kandidatkinja za poslanicu u Skupštini Kosova, Vinka Radosavljević, koja je poručila da "11. juna nemamo pravo na grešku, jer nema reprize".\n"Ne zaboravite da naša deca gledaju u nas, mi mnoge stvari činimo ne gledajući u njih. Kada budete zaokruživali u nedelju - zaokružujete za budućnost svoje dece," kazala je potpredsednica SNS-a.\nIstakla je i da "naša karta mora da bude samo jedna, da vozi neprestano na liniji ka Beogradu i Srbiji".\n"Beograd snažno računa na vas, pomoći ćemo sve što možemo, ali je važno da smo jedno i da glasamo za Srpsku listu pod rednim brojem 22," dodala je.\n"Jedino Srpska lista spremna da nastavi nekompromisnu borbu u Prištini za prava Srba"\nLjubomir Marić uputio je sličnu poruku, kao i pre dva dana u Zvečanu. Jedino je Srpska lista "garant političke i institucionalne prisutnosti države Srbije na Kosovu i Metohiji", poručio je.\n"Jedino Srpska lista ima podršku Vlade Republike Srbije i našeg predsednika Aleksandra Vučića," kazao je, dodajući da je "jedino Srpska lista spremna da nastavi nekompromisnu borbu u Prištini za prava Srba".\n"11. juna nemamo pravo na grešku, jer neće biti reprize"\nVinka Radosavljević navela je da su "svi svesni činjenice da Srbima bez Srbije na Kosovu i Metohiji nema opstanka ni života".\n"Zato 11. juna, u nedelju, nemamo pravo na grešku, jer neće biti reprize. Srpsku listu, kao što znate, podržavaju i predsednik Republike Srbije, Aleksandar Vučić, i srpska vlada zato je pred nama odgovornost još veća," istakla je.\nNa konvenciji Unije žena Srpske liste govorile su još i kandidatkinje sa ove liste za poslanike u Skupštini Kosova - Jasmina Dedić i Miljana Nikolić, kao i predsednik Privremenog organa opštine Kosovska Mitrovica, Aleksandar Spirić.\nPrisutni su, između ostalih, bili i gradonačelnik Severne Mitrovice, Goran Rakić, kandidati za poslanike Srpske liste - Slavko Simić, Igor Simić, Zoran Mojsilović, Verica Ćeranić i Miloš Perović.\nTači kod Ćosića u Pressingu u Prištini: Koliko je Kosovo stvarno samostalno i nezavisno?\nU Prištini se drugi dan obeležava desetogodišnjica od jednostranog proglašenja nezavisnosti\nVučić: Da bi neko mogao da uđe u UN, on mora da postigne dogovor sa Srbijom\nGujon: Srbi na KiM-u se nadaju, ali ne kažu više - biće uskoro, kažu – biće valjda\nTači: Nema autonomije za Srbe, nema podele Kosova niti razmene teritorije\nDSS predao Predsedniku Srbije "Apel za odbranu Kosova i Metohije"\nDecenija (ne)normalizacije: Ima li budućnosti za Srbe na KiM (VIDEO)\nPredsednik Srbije sutra sa najuspešnijim studentima sa KiM-a